title: Toyotomi Hideyori

text: Hideyorin kahdeksanvuotias poika Kunimatsu otettiin kiinni ja mestattiin. Hänen tyttärensä taas lähetettiin Tōkei-jin temppeliin Kamakurassa, jossa hänestä tuli myöhemmin abbedissa Tenshū-ni.


title: M/S Nedgard

text: M/S Nedgard () on suomalaisen Bore -varustamon omistuksessa oleva kuivarahtialus. Alus on rakennettu vuonna 1987 J.J. Sietaksen telakalla Hampurissa, Saksassa. Aluksen konttikapasiteetti (TEU) on 198 ja puutavarakapasiteetti 4 400 m³. Kuollutta painoa "Nedgardilla" on 3 004 tonnia ja jääluokitus on 1A eli alus pystyy kulkemaan useimmissa jääolosuhteissa yksin. Alus on rekisteröity Suomen lipun alle ja sen kotisatama on Maarianhamina.


title: M/S Nedgard

text: Vuonna 1987 alus valmistui J.J. Sietaksen telakalta ja sai nimekseen "Petuja". Vuonna 1994 alus sai nimen "Domalde". Jälleen vuonna 1995 nimi vaihtui; "Dyggve". Vuonna 2001 suomalainen Bore osti aluksen ja rekisteröi sen Suomen lipun alle nimellä "Nedgard". Kotisatamaksi tuli Maarianhamina.


title: Independence (Kansas)

text: Independence on kaupunki Montgomeryn piirikunnassa Kansasin osavaltiossa Yhdysvalloissa. Vuoden 2000 väestönlaskennan mukaan kaupungin väkiluku oli 9 483. Kaupungin pinta-ala on 12,9 neliökilometriä, ja väentiheys on 764,2 asukasta neliökilometrillä. Kaupungin korkeus merenpinnasta on 245 metriä. Kaupungissa ei ole vesistöjä lainkaan.


title: Independence

text: Independence on monen yhdysvaltalaisen asutuskeskuksen nimi:


title: Valamiehistö

text:
Valamiehistö eli jury ovat valamiesoikeuden maallikkojäsenet, jotka kollektiivisesti ratkaisevat todistus- tai syyllisyyskysymyksen yleensä rikosasioissa, mutta eivät osallistu oikeuskysymyksen käsittelyyn. Suomessa valamiestä vastaa lähinnä lautamies. Valamiesoikeutta käyttävät muutamat valtiot, kuten Yhdysvallat ja Yhdistynyt kuningaskunta.
Yhdistyneessä kuningaskunnassa ensimmäinen juttua käsittelevä tuomioistuin on joko Magistrates Court tai Crown Court. Crown Court käsittelee vakavammat rikoslakirikokset. Sen maallikkoedustus koostuu 12 henkilön jurystä, jonka tehtävänä on ratkaista syyllisyyskysymys. Mikäli jury pitää vastaajaa syyllisenä, asia siirtyy lainoppineelle tuomarille, jonka tehtävänä on rangaistuksen määrääminen.


title: Valamiehistö

text: Ruotsissa on sanan- ja painovapausjutuissa käytössä valamies- eli juryjärjestelmä. Näissä asioissa jury koostuu yhdeksästä jäsenestä ja sen tehtävänä on päättää, onko joukkotiedotusvälineen käytössä tapahtunut rikos. Jos vähintään neljä juryn jäsentä katsoo, että rikosta ei ole tapahtunut, vastaaja vapautetaan syytteestä.


title: Valamiehistö

text: Mikäli puolestaan vähintään kuusi juryn jäsentä katsoo rikoksen tapahtuneen, asia etenee kolmen lainoppineen tuomarin kokoonpanoon, joka päättää rangaistuksista sekä mahdollisista vahingonkorvauksista. Tässä käsittelyssä tuomioistuin on siinä mielessä sidottu juryn ratkaisuun, että se ei voi arvioida tekoa juryä ankarammin. Sitä vastoin käsittelyssä voidaan päätyä kokonaan vapauttavaan tuomioon sekä juryn arviota lievempään rikosnimikkeeseen. Vastaavat säännöt pätevät myös mahdolliseen muutoksenhakuun.


title: Valamiehistö

text: Jury-systeemin käyttö on Ruotsissa kuitenkin vapaaehtoista, sillä jutun asianosaiset voivat päättää, että asia ohjataan suoraan varsinaiseen tuomioistuinkäsittelyyn ilman sitä edeltävää jury-vaihetta.


title: Valamiehistö

text: Norjassa muutoksenhakuasteessa rikosjuttujen peruskokoonpano on kolme lainoppinutta tuomaria ja neljä lautamiestä. Törkeämmissä rikosjutuissa, joissa muutoksenhaun kohteena olevasta rikoksesta voi seurata yli kuuden vuoden vankeusrangaistus, syyllisyyskysymyksen päättää ensin maallikoista koostuva 10 henkilön jury (lagrett). Mikäli seitsemän juryn jäsentä pitää vastaajaa syyllisenä, jutun seuraamuskysymys siirtyy kolmen lainoppineen tuomarin ja neljän juryn jäsenen ratkaistavaksi. Mikäli kolme virkatuomaria puolestaan katsoo, että jury on antanut virheellisen vapauttavan tuomion, ratkaistaan syyllisyysasia uudelleen kolmen virkatuomarin ja neljän maallikon kokoonpanossa.


title: Valamiehistö

text: Yhdysvaltain perustuslain kuudennen lisäyksen mukaan rikoksesta syytetyllä on oikeus valamiehistön edessä käytävään oikeudenkäyntiin. Poikkeuksen tähän tekevät lievät rikokset, joista ei voi saada pitkää vankeustuomiota. Syytetty voi luopua tästä oikeudestaan ja valita oikeudenkäynnin, jonka tuloksen päättää tuomari.


title: Valamiehistö

text: Valamiehistön jäsenet valitaan menettelyssä, josta käytetään termiä "voir dire". Henkilöiltä kysytään kysymyksiä, ja ehdokkaista voidaan hylätä yksilöitä, joilla vaikuttaa olevan sellainen ennakkoasenne, että se estäisi heitä arvioimasta tapausta puolueettomasti. Sekä syyttäjä että puolustusasianajajat voivat hylätä tietyn määrän ehdokkaita myös melkein mistä syystä tahansa. Syynä ei voi kuitenkaan käyttää esimerkiksi henkilön ihonväriä tai sukupuolta.


title: Valamiehistö

text: Valamiehistön jäsenmäärä vaihtelee kuuden ja kahdentoista välillä riippuen siitä, minkälainen oikeudenkäynti on kyseessä. Liittovaltion tuomioistuimissa käytävissä rikosoikeudenkäynneissä valamiehiä on aina kaksitoista ja langettavan tuomion täytyy olla yksimielinen, mutta kaikissa osavaltioissa näin ei ole. Jos valamiehistö ei pääse tulokseen tuomiosta, tuomari määrää oikeudenkäynnin rauenneeksi ("mistrial"). Syytetty voi joutua uuteen oikeudenkäyntiin. Jos valamiehistö tuomitsee henkilön syylliseksi, tuomari voi joissakin tapauksissa kumota tuomion.


title: Valamiehistö

text: Tapauksissa, joissa syytetyn on mahdollista saada kuolemantuomio, rangaistuksesta päättää sama valamiehistö, joka on tuominnut henkilön syylliseksi. Vuonna 2017 Alabama luopui viimeisenä osavaltiona tavasta, jossa tuomarilla oli oikeus muuttaa valamiehistön langettama elinkautistuomio kuolemantuomioksi.


title: Valamiehistö

text: Joissakin tapauksissa ennen varsinaista oikeudenkäyntiä syyttäjä esittää todisteitaan suurelle valamiehistölle, joka päättää voidaanko syyte nostaa.


title: Dick Armey

text: Richard Keith ”Dick” Armey (s. 7. heinäkuuta 1940) on yhdysvaltalainen republikaanisen puolueen poliitikko. Hän istui Yhdysvaltain edustajainhuoneen jäsenenä Texasin 26. vaalipiiristä vuosina 1985–2003 ja toimi edustajainhuoneen enemmistöjohtajana vuosina 1995–2003.


title: Dick Armey

text: Armey on joutunut toistuvilla ”lipsahduksillaan” useasti pinteeseen; hän on muun muassa hyökännyt Barney Frankia vastaan nimittämällä tätä ”Barney Fagiksi” ja väittämällä sitä vahingoksi. Frank on demokraatti ja avoimesti homoseksuaali edustajainhuoneen pitkäaikaisjäsen.


title: USS Arizona (BB-39)

text: USS Arizona (runkonumero BB-39) oli Yhdysvaltain laivaston Pennsylvania-luokan taistelulaiva, joka valmistui vuonna 1916 ja oli mukana ensimmäisessä maailmansodassa. Laiva tunnetaan luultavasti parhaiten uppoamisestaan Keisarillisen Japanin laivaston hyökätessä Pearl Harboriin 7. joulukuuta 1941. Laivan runko makaa edelleen uppoamispaikallaan muistomerkkinä ja sen merimiesten hautana. Pinnan yläpuolelle jääneet kansirakenteet ja aseistus purettiin asteittain. Tykkitorneista kaksi asennettiin rannikkotykistön käyttöön, ja yksi asennettiin hyökkäyksessä vaurioituneeseen "USS Nevadaan". Neljäs tykkitorni poistettiin vasta vuonna 1983.


title: USS Arizona (BB-39)

text: "USS Arizona" liitettiin palvelukseen otettaessa Atlantin laivastoon. Alus siirrettiin vuonna 1921 Tyynenmeren laivaston 3. taistelulaivaviirikköön. Se oli modernisoitavana 15. heinäkuuta 1929-1. maaliskuuta 1931 Norfolkin laivastontelakalla, minkä jälkeen alus palasi viirikköönsä. Alus palveli vuonna 1932 viirikön lippulaivana, kunnes se sijoitettiin 2. taistelulaivaviirikön lippulaivaksi. Alus oli syyskuusta 1937 alkaen 1. taistelulaivaviirikön lippulaivana.


title: USS Arizona (BB-39)

text: Alus oli huollettavana Puget Soundissa, josta se palasi palvelukseen maaliskuussa 1939. Myöhemmin se oli uudelleen telakalla, josta se palasi palvelukseen kesäkuussa 1941.


title: USS Arizona (BB-39)

text:
"USS Arizona" oli keisarillisen Japanin laivaston ilmavoimien koneiden iskiessä 7. joulukuuta 1941 Pearl Harboriin edelleen 1. taistelulaivaviirikön lippulaivana. Alukseen osui kahdeksan pommia ja yksi torpedo, joka osui vasempaan kylkeen etummaisen tykkitornin kohdalle. Yksi pommeista läpäisi mustaa ruutia sisältäneen varastohuoneen etummaisten tornien välillä aiheuttaen suuren räjähdyksen, joka laukaisi etummaisen ammusvaraston. Alus upposi vieden mukanaan 1 177 merimiestä, joista suurin osa hukkui jäätyään uppoavan laivan sisälle. Kaatuneiden joukossa oli 1. taistelulaivaviirikön komentaja kontra-amiraali Isaac C. Kidd.
Alus poistettiin alusrekisteristä 1. joulukuuta 1942, ja sen hylky jätettiin Pearl Harborin satamaan hautamuistomerkiksi. Alus listattiin virallisesti hautamuistomerkiksi 16. toukokuuta 1958, mikä vahvistettiin 30. kesäkuuta 1962.


title: Black Book

text: Black Book () on Paul Verhoevenin ohjaama trillerimäinen sotaelokuva vuodelta 2006. Sen pääosissa ovat Carice van Houten, Sebastian Koch, Thom Hoffman ja Halina Reijn. Elokuva kertoo nuoresta juutalaisnaisesta, joka ajautuu toisen maailmansodan aikaan vastarintaliikkeen vakoojaksi. Elokuvan ensi-ilta oli 1. syyskuuta 2006 Venetsian elokuvajuhlilla ja se julkaistiin levitykseen Alankomaissa 14. syyskuuta 2006.


title: Black Book

text: Alankomaalaisten kriitikoiden arviot jakautuivat elokuvasta, mutta se voitti kolme alankomaalaista Golden Calf -elokuvapalkintoa. Kansainvälisesti kriitikoiden vastaanotto oli selkeästi myönteinen, erityisesti pääosan esittäjän Carice van Houtenin roolisuoritus sai tunnustusta. Black Book oli myös maan ehdokas Oscar-ehdokkaaksi.


title: Black Book

text: Julkaisunsa aikaan "Black Book" oli kallein alankomaalainen elokuva. Se on myös yksi taloudellisesti kaikkein menestyneimmistä.


title: Black Book

text: Alun framing device -kohtauksessa 1950-luvun Israelissa turistina oleva Ronnie tapaa sodan aikaisen tuttavansa, joka työskentelee nyt opettajana. Sitten elokuva siirtyy ajassa taaksepäin vuoteen 1944, toisen maailmansodan aikaisiin Alankomaihin. Rachel Stein (Carice van Houten) on juutalainen laulaja, joka eli aikaisemmin Berliinissä, mutta piileksii nyt natsien miehittämissä Alankomaissa.


title: Black Book

text: Pommikone keventää lastiaan taloon, jossa Stein piileksii. Stein pakenee ja tapaa jälleen perheensä. Yhdessä parin kymmenen muun juutalaisen kanssa he pyrkivät lautalla pois miehitetyltä alueelta etelän jo vapautetulle alueelle. He joutuvat kuitenkin SS-joukkojen väijytykseen, jossa kaikki muut paitsi Stein surmataan. Stein pakenee, mutta ei pääse pois miehitetyltä alueelta, vaan ajautuu vastarintataistelijoiden joukkoon ja vaihtaa nimekseen Ellis de Vries. Hän saa tehtäväkseen SD-upseeri Ludwig Müntzen (Sebastian Koch) viettelemisen ja saa työtä Gestapon Haagin päämajassa. Siellä hän tapaa SS-upseerin Günther Frankenin (Waldemar Kobus), joka johti hänen perheensä tappanutta joukkoa. Stein laittaa Frankenin huoneeseen salakuuntelulaitteen. Stein rakastuu Müntzeen, joka ei ole raaka ja sadistinen kuten Franken. Päämajassa Stein tutustuu alankomaalaiseen kollegaansa Ronnieen (Halina Reijn), joka työskentelee natseille vapaaehtoisesti.


title: Black Book

text: Vastarintaliike, johon Stein kuuluu, yrittää kaapata natsien kanssa työskentelevän alankomaalaisen, joka toimitti Steinin perheen teloitettavaksi. Kaappaus epäonnistuu. Müntze jää kiinni neuvottelemisesta vastarintaliikkeen kanssa ja tuomitaan kuolemaan. Vastarintaliikkeen edustajia jää kiinni. Liike pyrkii vapauttamaan nämä ja Steinin vaatimuksesta myös Müntzen, mutta yritys epäonnistuu ja melkein kaikki vastarintaliikkeen jäsenet kuolevat.


title: Black Book

text: Gestapo vangitsee Steinin ja lavastaa tämän vastarintaliikkeen petturiksi. Stein ja Müntze pakenevat Ronnien avustamana ja piiloutuvat maaseudulle. Stein vangitaan ja häntä nöyryytetään julkisesti. Müntzen kuolemantuomio pannaan täytäntöön, koska liittoutuneiden miehityssäännökset sallivat natsien langettamien kuolemantuomioiden täytäntöönpanon. Sodan aikainen vastarintataistelija ja Steinin tuttu Hans Akkermans pelastaa tämän. Akkermans osoittautuu kuitenkin petturiksi, joka muun muassa toimitti Steinin perheen natsien käsiin. Akkermans tappaa karkumatkalla olevan Frankenin ja yrittää tappaa myös Steinin, mutta tämä pääsee karkuun.


title: Black Book

text: Stein todistaa syyttömyytensä vastarintataistelija Gerben Kuipersille esittämällä tälle mustan kirjan, jossa on oikeiden petturien nimet. Stein ja Kuipers vangitsevat ruumisarkussa pakenemaan pyrkivän Akkermanssin, ja Stein tukehduttaa tämän sulkemalla arkun ilma-aukot. Lopuksi palataan elokuvan alun Israeliin. Stein on perheensä kanssa kävelyllä, joka keskeytyy etäisiin räjähdysten ääniin ja hälytyssireenien ulinaan. Stein perheineen siirtyy kibbutziin ja sotilaat siirtyvät asemiin. On lokakuu 1956 ja Suezin kriisi on alkanut.


title: Black Book

text: Paul Verhoeven teki elokuvia 20 vuotta Yhdysvalloissa, mutta palasi kotimaahansa Alankomaihin tekemään "Black Bookia". Verhoeven teki käsikirjoituksen yhdessä Gerard Soetemanin kanssa. He olivat aiemmin tehneet yhteistyötä muun muassa elokuvissa "Turkish Delight" (1973) ja "Soldier of Orange" (1977). Kaksikko oli työstänyt "Black Bookin" käsikirjoitusta jo 15 vuotta, mutta he saivat ratkaistua käsikirjoituksen ongelmat vasta 2000-luvun alussa vaihtamalla päähenkilön miehestä naiseksi.


title: Black Book

text: Paul Verhoeven mukaan "Black Book" syntyi elementeistä, jotka eivät sopineen mihinkään hänen aikaisempaan työhönsä ja se voidaan nähdä täydennyksenä hänen uransa alkuvaiheen toista maailmansotaa käsittelevälle elokuvalle "Soldier of Orange".


title: Black Book

text: Verhoeven on korostanut, ettei tarinassa ole ilmeisiä moraalisia kontrasteja eri hahmojen välillä: ”Tässä elokuvassa kaikessa on harmaan sävyä. Ei ole täysin hyviä eikä täysin huonoja ihmisiä. Se on kuin elämä, ei kovin hollywoodilainen.”


title: Black Book

text: Toisin kuin "Soldier of Orange", "Black Book" ei pohjaa tositarinaan. Verhoevenin mukaan monet elokuvassa kuvatut tapahtumat ovat kuitenkin todellisia.


title: Black Book

text: Kuten elokuvassa saksalaisten päämaja oli Haagissa. Vuonna 1944 useat Alankomaiden juutalaiset pyrkivät etelän Alankomaiden vapautetuille alueille ja jäivät alankomaalaisten poliisien haltuun. Kuten elokuvassa loikkausyritykset tehtiin Biesboschista.


title: Black Book

text: Tarinan tapahtumat linkittyvät 1938 syntyneen ohjaaja Verhovenin lapsuuteen sillä tämä varttui Haagissa toisen maailmansodan aikaan.


title: Black Book

text: Elokuvan alustava budjetti oli 12 000 000 euroa. Aiemminkin Verhoevenin kanssa työskennelleen elokuvatuottaja Rob Houwer mukaan tämä ei kuitenkaan ollut tarpeeksi. Lopulta San Fu Maltha tuotti elokuvan kolmen muun tuottajan kanssa. Hän yritti muun muassa poistaa Israelissa tapahtuvat kohtaukset kulujen pienentämiseksi mutta tätä Verhoeven ei hyväksynyt.


title: Black Book

text:
Rahoitusongelmista, johtuen kuvaukset eivät alkaneet 2004, kuten oli suunniteltu, vaan aloitus viivästyi elokuuhun 2005.
Samassa kuussa selvisi, että Black Book sai lisärahoitusta noin 2 000 000 € tukena Alankomaiden yleisradio Nederlandse Publieke Omroepilta, CoBO Fundilta ja Alankomaiden koulutus, kulttuuri ja tiedeministeriöltä.


title: Black Book

text: Lisäksi elokuvaa rahoittivat lukuisat ulkomaalaiset sijoittajat, jolloin elokuvasta tuli Alankomaiden, Belgian, Yhdistyneen kuningaskunnan ja Saksan yhteistuotanto. Lopullinen arvioitu budjetti 17 000 000 € teki elokuvasta aikansa kalleimman alankomaalaisen elokuvan.


title: Black Book

text:
Lokakuussa 2006 kaksitoista elokuvan tekijäryhmään kuulunutta ja liikemiestä haastoivat elokuvan tekoa varten aloitetun "Zwartboek Productie B.V." -yhtiön oikeuteen hakien tälle konkurssia kaikkiaan kymmenien tuhansien eurojen myöhässä olleiden maksujen vuoksi. Tuotantoyhtiö Fu Works selvitti asian lupaamalla maksaa velkojille.
Vuonna 2004 kuvausten aloitus myöhästyi rahoitusvaikeuksien ja Paul Verhoevenin terveysongelmien vuoksi.
Myöhästysten vuoksi pääosanesittäjä Carise van Houten haastettiin oikeuteen, koska hänellä oli jo sopimus näytelmään. Koska van Houtenilta kului ennakoitua pidempään elokuvan teossa, joutui elokuvan tuotantoyhtiö maksamaan kyseiselle teatterille korvauksia 60 000 euroa van Houtenin poissaolosta.


title: Black Book

text:
Elokuvaa kuvattiin 24. elokuuta – 19. joulukuuta 2005
Alankomaissa, paikoissa kuten Haag, Hardenberg, Giethoorn sekä Israelissa. Elokuvan alkupuolen kohtauksessa räjäytettävä maalaistalo oli purettavaksi määrätty oikea sotaa edeltävän ajan maalaistalo.


title: Black Book

text: Haagin keskustassa nykyaikaiset kohteet kuten maanalaisen parkkipaikan sisäänkäynti naamioitiin bunkkeriksi.


title: Black Book

text:
Suurimmissa joukkokohtauksissa, kuten lopun vapauttamiskohtauksessa, oli kaikkiaan mukana parhaimmillaan 1 100 näyttelevää avustajaa.
Laurens Abbink Spaink kirjoitti Paul Verhoeven ja Gerard Soeteman käsikirjoituksen romaaniksi, joka julkaistiin syyskuussa 2006. Kirjoittajan mukaan romaani on välimuoto suorasta romaanisovituksesta, jossa kerrotaan vain mitä kamera näkee, ja itsenäisestä kirjallisesta romaanista. Romaani lisää lähinnä päähenkilö Rachel Steinin henkilökuvausta. Siinä Steinilla on myös menneisyyden, muistoja ja koti.
Elokuvan soundtrackin julkaisi Milan Records 2. lokakuuta 2006. Albumilla on neljä, myös elokuvassa olevaa, pääosan esittäjän Carice van Houtenin laulamaa 1930–1940-lukujen kappaletta. Kolme niistä on saksaksi ja yksi englanniksi. Loput kappaleet ovat Anne Dudley säveltämää elokuvan alkuperäismusiikkia. Albumi äänitettiin Lontoossa ja sen tuotti Roger Dudley.
Rotten Tomatoes -sivustolla elokuva sai 132 arvosteluun perustuen 77 % myönteisen kriitikoiden vastaanoton Metacritic-sivustolla keskimääräinen tulos oli 34 arvosteluun perustuen 71 pistettä sadasta.


title: Black Book

text: "Black Bookin" ensi-ilta oli 1. syyskuuta 2006 Venetsian elokuvajuhlilla.


title: Black Book

text: Elokuva ole ehdolla neljään Alankomaiden Golden Calf -elokuvapalkintoon ja voitti niistä kolme. Parhaan naisnäyttelijän palkinnon voitti Carice van Houten, parhaan ohjaajan Paul Verhoeven, ja parhaan elokuvan San Fu Maltha.


title: Black Book

text:
Ennen julkaisua elokuvan esitysoikeudet oli myyty 52 maahan.
Elokuva tuotti 2006 parhaiten alankomaalaisista elokuvista ja oli Alankomaiden vuoden kolmanneksi katsotuin elokuva.


title: Michael Seifert

text: Michael Seifert (16. maaliskuuta 1924 Landau, Ukrainan SNT – 6. marraskuuta 2010 Caserta, Italia) oli entinen SS-mies ja sotarikollinen. Hän oli SS-vartijana Italiassa toisen maailmansodan aikana. Hän oli vartijana Bolzanon keskitysleirillä, johon koottiin Italian juutalaisia lähetettäviksi Keski-Euroopan tuhoamisleireille. Hänet tunnetaan Bolzanon petona ja teurastajana. Hän syyllistyi murhiin ja pahoinpitelyihin ollessaan leirivartijana, ja Italiassa hänet tuomittiin poissaolevana elinkautiseen vankeuteen. Sodan jälkeen hän muutti Kanadaan. Hänet luovutettiin Italiaan 15. helmikuuta 2008 kärsimään vankeusrangaistustaan.


title: Michael Seifert

text: Seifert kuoli 86-vuotiaana sairaalassa kaaduttuaan vankilassa kuukautta aiemmin.


title: Aleksandr Botšarov

text: Aleksandr Botšarov (, s. 26. helmikuuta 1975 Irkutsk) on venäläinen maantiepyöräilijä. Hän aloitti ammattilaisuransa AG2R-joukkueessa 2000–2003, edusti Crédit Agricolea 2004–2008 ja Katjušaa 2009–2010. Hän voitti Välimeren ajon vuonna 2008.


title: Delphinus capensis

text: Delphinus capensis on esiintymiseltään eteläisille merialueille painottuva "Delphinus"-suvun valaslaji. Se muistuttaa sekä käyttäytymiseltään että ulkonäöltään tunnetumpaa ja pohjoispainotteista delfiiniä ("Delphinus delphis"), mutta on väritykseltään sitä teräväpiirteisempi ja ruumiinrakenteeltaan solakampi. On myös tarkasteltu lajin hampaistoa ja poskikaaria ja pantu merkille lajin huomattavan pitkä kuono. Vielä pitempi se tosin on tämän alalajina tai joskus jopa itsenäisenä lajina pidetyllä "tropicalis"-muodolla, jota tavataan etenkin Intian valtameressä ja Punaisellamerellä ja jolla on myös enemmän hampaita kuin muilla "D. capensis"-lajin populaatioilla. Aiemmin kaikki "Delphinus"-suvun lajit on katsottu yhdeksi lajiksi, jolla on alueellista muotovaihtelua. Lajien erottelussa on käytetty myös DNA-analyysia.


title: Narsarsuaqin lentoasema

text: Narsarsuaqin lentokenttä, on lentokenttä Narsarsuaqin kylän lähellä Grönlannissa.


title: Narsarsuaqin lentoasema

text: Narsarsuaqin lentokentän rakensi Yhdysvaltain puolustusministeriö (silloin nimeltään War Department) sotilaslentokentäksi. Rakentaminen alkoi kesäkuussa 1941, ja ensimmäinen lentokone laskeutui tammikuussa 1942. Lentokentällä, joka koodinimi oli "Bluie West One" oli toisen maailmansodan aikana PBY Catalina ja B-25 Mitchell-laivueita, joiden tehtävänä oli suojata liittoutuneiden saattueita ja seurata ja tuhota saksalaisia sukellusveneitä. 250-paikkainen sotilassairaala valmistui 1943 ja toisen maailmansodan aikana kaupungissa asui noin 4 000 ihmistä. On arvioitu, että sodan aikana yli 10 000 lentokonetta lennettiin Narsarsuaqin lentokentän kautta Eurooppaan.


title: Narsarsuaqin lentoasema

text: Kesäkuun kuudes 1942 huoltoalus "SS Montrose" haaksirikkoutui kallioon Narsarsuaqin vuonossa lounaaseen lentokentästä. Ensimmäinen Tanskan ilmavoimien lentokone Narsarsuaqissa oli PBY Catalina vuonna 1947 ja B-17 lentävä linnoitus vuonna 1948.


title: Narsarsuaqin lentoasema

text: Siviililentoliikenne alkoi 1949 SASin ja Icelandairin Douglas DC-4 lentokoneilla.


title: Narsarsuaqin lentoasema

text: Tammikuun alusta 1988 Narsarsuaqin lentokenttää on hallinnoinut Grönlannin lentokenttähallinto. Narsarsuaqista on yhteydet Nuukiin, Kangerlussuaqiin, ja Reykjavikin pienkoneilla, ja Kööpenhaminaaan Boeing 757:lla. Jäänseuraajat ovat edelleen Narsarsuaqissa ja lennot lennetään Ecureuil-helikoptereilla.


title: Nobuyoshi Araki

text: Nobuyoshi Araki (; s. 25. toukokuuta 1940 Tokio) on japanilainen valokuvaaja, jonka kokoelmia on julkaistu sadoissa kirjoissa. Useat hänen valokuvistaan ovat eroottissävytteisiä.


title: Nobuyoshi Araki

text: Björk on Arakin työn ihailija ja yksi malleista; Araki valokuvasi tämän "Telegram"-albumin (1997) kannen.


title: Pemmikaani

text: Pemmikaani on tiivis rasvan ja proteiinin sekoitus, jota on Pohjois-Amerikassa käytetty aiemmin ravitsevana hätäravintona ja matkaeväänä. Nykyisin pemmikaani-nimisiä tuotteita valmistetaan evääksi retkeilijöiden käyttöön.


title: Pemmikaani

text: Perinteisesti pemmikaani on valmistettu vähärasvaisesta riistaeläinten lihasta, kuten biisonin, hirven tai peuran lihasta. Liha paloiteltiin ohuiksi viipaleiksi ja kuivattiin rapeaksi auringossa tai pienellä tulella. Sen jälkeen se jauhettiin kivillä lähes jauhemaiseksi, ja siihen sekoitettiin puolet sulaa rasvaa. Joskus mukaan pantiin kuivattuja ja hienoksi jauhettuja mustikoita, puolukoita, marjatuomipihlajan tai virginiantuomen marjoja. Valmis sekoitus pakattiin nahkapussiin. Nykyään pemmikaania valmistetaan myös naudanlihasta.


title: Pemmikaani

text: Runsaan energiapitoisuuden ohella pemmikaani tunnetaan säilyvyydestään. Käyttökelpoisena se voi pysyä vuosia tai jopa vuosikymmeniä.


title: Pemmikaani

text: Pemmikaanin tapaista ovat alkujaan olleet Britanniassa tehty "mincemeat" ja Etelä-Afrikkalaista alkuperää oleva "Biltong". Kasvispohjaista pemmikaania sanotaan "granolaksi".


title: Pemmikaani

text: Pemmikaaniin turvautuivat matkoillaan mm. kuuluisat etelänavan tutkijat Roald Amundsen ja Robert Scott. Suomessa pemmikaani on tullut tutuksi muun muassa Tex Willer-sarjakuvista ja Juhani Peltosen romaanihenkilön Elmon suosikkiruokana omenoiden ja rommin ohessa.


title: Kankaronmäki

text: Kankaronmäki on Kouvolan kaupunginosa. Se sijaitsee Kotkaan johtavan Kymenlaaksontien (seututie 367) itäpuolella Eskolanmäestä luoteeseen ja Sarkolasta etelään, noin 2 kilometrin etäisyydellä Kouvolan keskustasta. Kankaronmäki on pääosin 70-80-luvuilla rakennettua rivitalovaltaista aluetta.


title: Maurizio Giuliano

text: Maurizio Giuliano (s. 24. helmikuuta 1975) on italialainen kirjailija, journalisti ja matkailija. Guinnessin ennätysten kirjan mukaan hän on vuodesta 2004 ollut nuorin henkilö, joka on vieraillut maailman kaikissa itsenäisissä valtioissa. Hän on työskennellyt useissa kansainvälisissä järjestöissä, muun muassa YK:n humanitaaristen operaatioiden tiedottajana.


title: Maurizio Giuliano

text: Vuosina 2006 ja 2007 hän työskenteli YK:lle Keski-Afrikan tasavallassa ja Sudanissa.


title: Maurizio Giuliano

text: Giuliano on opiskellut Cambridgen ja Oxfordin yliopistoissa filosofiaa, politiikan tutkimusta ja taloustiedettä erikoistuen latinalaiseen Amerikkaan ja Itä-Eurooppaan.


title: Armas Ahlroth

text: Armas Heikki Ahlroth myöh. Arajuuri (17. tammikuuta 1893 Joensuu – 13. lokakuuta 1955) oli suomalainen jääkärieverstiluutnantti. Hänen vanhempansa olivat tehtailija Viktor Ahlroth ja Ida Maria Suhonen sekä veljensä jääkärikenraalimajuri Johan Arajuuri. Hänen puolisonsa oli Johanna Eufemia Castrén. Armas Heikki Ahlroth suoritti 3/8 lk; Joensuun klassista lyseota. Hämeenlinnan suomalaisessa lyseossa hän suoritti 7/8 lk. vuonna 1929. Haminan taistelukoulun hän suoritti vuonna 1918 ja Hyökkäysvaunukurssille hän osallistui Hämeenlinnassa vuonna 1922, Taistelukoulun komppanianpäällikkökurssin hän suoritti vuonna 1928.


title: Armas Ahlroth

text: Tämä ylimääräinen tullivirkamies Joensuusta liittyi vapaaehtoisena Saksassa sotilaskoulutusta antavaan jääkäripataljoona 27:n 1. komppaniaan 19. tammikuuta 1916. Armas Heikki Ahlroth otti osaa taisteluihin ensimmäisessä maailmansodassa Saksan itärintamalla Misse-joella Riianlahdella ja Aa-joella. Rintamakomennuksen jälkeen hän osallistui vuonna 1917 Polangenin erikoiskurssille (pommarikurssi).


title: Armas Ahlroth

text: Ahlroth saapui Suomeen (Vaasaan) jääkäreiden pääjoukon mukana luutnantiksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 4. Jääkärirykmentin 8. jääkäripataljoonan 2. komppaniaan, myöhemmin hän toimi komppanianpäällikkönä. Suomen sisällissodassa hän osallistui taisteluun Raudussa sekä rajaseudun kahakoihin. Armas Heikki Ahlroth haavoittui 4. huhtikuuta Raudun taistelussa.


title: Armas Ahlroth

text: Suomen sisällissodan loputtua hän palveli edelleen samassa joukko-osastossa, jonka nimi muutettiin lopulta Kajaanin sissipataljoonaksi. Pataljoonassa hän toimi nuorempana upseerina 2. ja 3. komppaniassa ja 22. toukokuuta 1919 alkaen konekiväärikomppanian päällikkönä (hoiti myös pataljoonan komentajan sijaisuuksia). Hänet komennettiin harjoitusupseeriksi Kadettikouluun vuonna 1919 ja hoiti tehtävää vuoteen 1921. Tämän jälkeen hän toimi toimistoupseerina sotaväen esikunnassa 15. toukokuuta 1922 asti. 1. joulukuuta 1932 hänet komennettiin komppanianpäälliköksi Tampereen Rykmenttiin II pataljoonan komentajaksi. 1. heinäkuuta 1933 alkaen hänet komennettiin Polkupyöräpataljoona 2:een aliupseerikoulun johtajaksi, josta edelleen 9. maaliskuuta 1934 Kemin sotilaspiirin päälliköksi. Tässä tehtävässä hän oli aina talvisodan syttymiseen asti.


title: Armas Ahlroth

text: Talvisotaan hän osallistui Länsi-Lapin Vartiopataljoonan komentaja sekä Kemin suojeluskuntapiirin päällikkönä. Välirauhan aikana hän toimi Länsi-Pohjan suojeluskuntapiirin esikunnan toimistopäällikkönä. Jatkosodassa hän toimi saman suojeluskuntapiirin päällikkönä, josta jäi vuonna 1944 lakkautuspalkalle suojeluskuntien lakkauttamisen vuoksi.


title: Armas Ahlroth

text: Vuonna 1946 hänet siirrettiin siviiliin ja hän ryhtyi viljelemään maata Kuopion maalaiskunnan Hiltulanlahdessa. Vuosina 1949–1955 hän toimi Helsingissä ulosottoviranomaisena aina kuolemaansa asti. Hänet on haudattu Joensuuhun.


title: Armas Ahlroth

text: Luottamustoimiin hän osallistui Jääkäriprikaatin kunniatuomioistuimen jäsenenä vuosina 1923, 1928 ja 1930. Kajaanin sissipataljoonan kunniatuomioistuimen puheenjohtajana hän toimi vuosina 1925–1927. Pohjois-Pohjanmaan sotilasläänin kunnianeuvoston puheenjohtajana ja varapuheenjohtajana vuosina 1938–1939. Jääkäriliiton Kemin alaosaston puheenjohtajana vuosina 1938–1944 sekä Kemin ilmapuolustusyhdistyksen puheenjohtajana 1937–1944.


title: Louie Bellson

text: Louie Bellson, joskus Louis Bellson, (oik. Luigi Paulino Alfredo Francesco Antonio Balassoni, 6. heinäkuuta 1924 Rock Falls, Illinois, Yhdysvallat – 14. helmikuuta 2009 Los Angeles) oli yhdysvaltalainen jazzrumpali. Hän oli ensimmäisiä soittajia, jotka ottivat käyttöön kaksi bassorumpua. Hän on julkaissut useita rumpujensoittoa käsitteleviä kirjoja ja oli myös tuottelias säveltäjä.


title: Louie Bellson

text: Bellson on työskennellyt useiden musiikinhistorian tunnetuimpiin kuuluvien jazzmuusikoiden kanssa. Näiden joukossa ovat Duke Ellington, Count Basie, Benny Goodman, Harry James, Sarah Vaughan, Art Tatum, Oscar Peterson, Pearl Bailey, Dizzy Gillespie, Tommy Dorsey, Mel Tormé ja Tony Bennett. Hänen uransa kesti 1940-luvulta syksyyn 2008, jolloin hän soitti vuosittain järjestettävillä omilla perinnepäivillään. Ura sai lentävän lähdön, sillä hän sai 1942 kiinnityksen rumpaliksi Benny Goodmanin orkesteriin. Hänellä oli myös omia yhtyeitä, ja hän julkaisi omalla nimellään noin 50 albumia. Hän oli tunnettu erityisesti big band -rumpalina, mutta soitti myös pienissä yhtyeissä.


title: Louie Bellson

text: Bellson syntyi italialais-amerikkalaiseen perheeseen. Hänen isällään oli kotikaupungissa soitinkauppa. Bellson oli naimisissa laulaja-näyttelijä Pearl Baileyn kanssa tämän kuolemaan vuoteen 1990 saakka. Hän avioitui parin vuoden kuluttua uudestaan, ja MITistä valmistuneesta Francine Bellsonista tuli hänen managerinsa. Hänellä on kaksi tytärtä ensimmäisestä avioliitosta.


title: Louie Bellson

text: Orkesterinjohtaja


title: Louie Bellson

text: Kokoelmat


title: Louie Bellson

text: Sessiomuusikkona


title: Louie Bellson

text: James Brown


title: Louie Bellson

text: Dizzy Gillespie


title: Louie Bellson

text: Stephane Grappelli


title: Louie Bellson

text: Oscar Peterson


title: Louie Bellson

text: Sarah Vaughan


title: Martin Čech

text: Martin Čech (2. kesäkuuta 1976 – 6. syyskuuta 2007) oli tšekkiläinen jääkiekkoilija. Hänen pelipaikkansa oli puolustaja. Tšekissä hän pelasi Extra-liigassa, joukkueissa HC Zlin ja HC Lasselsberger, ennen kuin siirtyi Suomeen SM-liigaan JYPin joukkueeseen, jossa hän pelasi yhden kauden. Sieltä hän siirtyi Pelicansin joukkueeseen, jossa viihtyi kaksi kautta. Sen jälkeen Čech meni pelaamaan Venäjän Super liigaan pelaten Metallurg Magnitogorskissa, Sibir Novosibirskissa ja Salavat Yulaeva Ufassa. Venäjältä hän siirtyi takaisin Tšekin Extra-liigaan pelaamaan HC Moeller Pardubiceen. Martin Čech edusti Tšekkiä kansainvälisellä tasolla asti. Hän kuoli auto-onnettomuudessa 6. syyskuuta 2007.


title: Peter Weller

text: Peter Frederick Weller (s. 24. kesäkuuta 1947 Stevens Point, Wisconsin) on yhdysvaltalainen Oscar-ehdokkuuden saanut näyttelijä, joka tunnetaan parhaiten "RoboCop"-elokuvista.


title: Peter Weller

text: Peter syntyi Stevens Pointissa, Wisconsinissa kesällä 1947. Hän kasvoi keskiluokkaisessa katolilaisessa perheessä; hänen äitinsä Dorothy oli kotiäiti ja isänsä Frederick lakimies ja tuomari sekä entinen armeijan helikopterilentäjä. Kun hänen isänsä vielä palveli armeijassa, Peter vietti lapsuudessaan useita vuosia ulkomailla. Perhe asui monta vuotta muun muassa Saksassa, ennen kuin muutti takaisin Yhdysvaltoihin Texasiin. San Antoniossa Peter kävi Alamo Heights High Schoolia, josta hän siirtyi valmistuttuaan opiskelemaan Pohjois-Texasin yliopistoon. Peter suoritti teatteritaiteen tutkinnon ja aloitti näyttelijänuransa heti valmistuttuaan American Academy of Dramatic Artsista. Vuonna 2014 Weller väitteli taidehistorian tohtoriksi Kalifornian yliopistosta.


title: Peter Weller

text: Peterin näyttelijänura alkoi 1970-luvulla teatterissa, ja hän esiintyi myös Broadwaylla. Samoihin aikoihin Peteristä tuli Actors' Studion jäsen. Pitkän uransa aikana hän on esiintynyt useissa elokuvissa ja televisiosarjoissa, kuten "Superässä – Buckaroo Banzai", "RoboCop", "RoboCop 2", "Rakkauden jumalatar", "Sirius 6B – Tuhon planeetta", "Odyssey 5, Sons of Anarchy" ja "24".


title: Martti Mäki

text: Martti Sakari Mäki (s. 16. elokuuta 1947 Oulu) on suomalainen taidemaalari ja taidegraafikko. Hän opiskeli Suomen Taideakatemian koulussa vuosina 1965-1969 ja Ruotsin kuninkaallisessa taideakatemiassa vuosina 1969-1971.


title: Martti Mäki

text: Mäki debytoi taiteilijana Oulussa vuonna 1964. Kotimaisten näyttelyiden lisäksi hänen töitään on ollut näytteillä muun muassa Tukholmassa, Odessassa, Bodenissa, Oslossa, Rostockissa, Monacossa ja Leverkusenissa.


title: Martti Mäki

text: Suomesta Mäen teoksia löytyy muun muassa Suomen valtion, Ateneumin, Helsingin kaupungin ja Oulun taidemuseon kokoelmista. Mäen suurin yksittäinen maalaus oli hänen Oulun keskustan Vaaran kaupunginosaan Pakkahuoneenkadulle toteuttamansa ulkoseinämaalaus "Elämä on palamista", jonka koko oli yhteensä yli 100 neliömetriä. Rakennus, jonka seinässä maalaus oli, purettiin vuonna 2007.


title: Martti Mäki

text: Mäki sai Valtion kuvataidepalkinnon vuonna 1969. Seinämaalausten, pienoistilataideteosten, kineettisten töiden ja julisteiden lisäksi Mäki on kunnostautunut myös julkisten muotokuvamaalausten tekemisessä.


title: Martti Mäki

text: Martti Mäki on Suomen Taidemaalariliiton jäsen ja hän työskentelee Oulun Pikisaaressa. Hän on naimisissa näyttelijä ja ohjaaja Liisa Toivosen kanssa.


title: Martti Mäki

text: Mäki sai valtion taiteilijaeläkkeen vuonna 2008.


Martti Mäki


title: Boyd Bennett

text: Boyd Bennett (7. joulukuuta 1924 – 2. kesäkuuta 2002) oli yhdysvaltalainen laulaja-lauluntekijä. Hän syntyi Muscle Shoalsissa, Alabamassa, ja tuli tunnetuksi etupäässä hiteillään "Seventeen" (1955) sekä "My Boy – Flat Top" (1955).


title: Boyd Bennett

text: 77-vuotiaana keuhkofibroosin komplikaatioihin menehtynyt Bennett kuuluu Rockabilly Hall of Fameen.


title: Lantmännen

text: Lantmännen on ruotsalainen maatalousosuuskunta. Sen omistaa noin 25 000 ruotsalaista maanviljelijää. Osuuskunta muodostaa erään Pohjoismaiden suurimmista elintarvike- ja energiateollisuuden sekä maatalouden konserneista. Toimintaa osuuskunnalla on yli 20 eri maassa ja vuonna 2017 sillä oli noin 10 000 työntekijää.


title: Lantmännen

text: Konsernin liiketoiminta oli organisoitu viiteen divisionaan (tilanne 2017): Maatalous, Koneet, Energia, Elintarvikkeet ja Kiinteistöt. Liiketoiminta-alojen alla toimii suuri joukko tytäryhtiötä.


title: Lantmännen

text: Liiketoiminta-alueille ja tytäryhtiöille yhteisiä tukipalveluita ovat "Ekonomi & Finans", "Information & Kommunikation", "Juridik & Ägarrelationer", "Human Resources" sekä "Internrevision".


title: Lantmännen

text: Ensimmäiset ruotsalaiset maatalousyhdistykset perustettiin 1800-luvun jälkipuoliskolla, ensimmäinen Skaraborgin läänissä 1880. Tavoitteena oli parantaa laatuvalvontaa, alentaa sisäänostohintoja ja kuljetuskustannuksia sekä parantaa kokemuksien vaihtoa maanviljelijöiden kesken. Paikalliset yhdistykset havaitsivat pian hyödylliseksi muodostaa isompia alueellisia kaupantekoyhdistyksiä.


title: Lantmännen

text: Nykyinen Lantmännen-osuuskunta perustettiin 1. tammikuuta 2001 korvaamaan fuusioituneita alueellisia organisaatioita, jolloin yhteen liittyivät Gotlands Lantmän, HBK Lantmän, Jönköpings Lantmän, Odal, Skånska Lantmännen, Värmlands Lantmän, Örebro Lantmän, Västerbottens Lantmän sekä Lantmännens riksförbund ja osa aiemmasta NNP:stä. Vuonna 2006 Norrbottens Lantmän liittyi konserniin. Tämän lisäksi mukana on pienempiä organisaatiojäseniä ja yhdistyksiä.


title: Lantmännen

text: Tammikuussa 2015 ilmoitettiin, että pohjoismainen elintarvikejätti Lantmännen ostaa Vaasan Groupin sijoitusyhtiö Lion Capitalilta. Kesko myi K-maatalouden liiketoiminnan ruotsalaiselle Lantmännenille vuonna 2017, ja yritys jatkaa nimellä Lantmännen Agro.


title: 24 Online

text: 24 Online (virallisesti IS-Line Oy) oli suomalainen vuonna 2003 perustettu pääkaupunkiseudulla toiminut internet-operaattori. 24 Onlinen omistajia olivat suomalaiset piensijoittajat sekä yrityksen toimiva johto.


title: 24 Online

text: 24 Online toimi pääkaupunkiseudun kattavassa runkoverkossa (ent. Saunalahden SaunaVerkko). Päätuotteina olivat yrityksille tarjottavat G.shdsl- ja ADSL-yhteydet, sekä kuluttajaliittymät. 24 Online ei sensuroinut Internetsivustoja poliisin sulkulistoilla. Liittymien tarjoaminen Etelä-Suomen Dataliikenne -nimellä aloitettiin syksyllä 2011. Kuluttajavirasto oli aiemmin huomauttanut yritystä harhaanjohtavasta markkinoinnista. Yhtiö haettiin konkurssiin vuonna 2013.


title: Carl Gustaf von Essen

text: Carl Gustaf von Essen (20. maaliskuuta 1815 Oravainen – 22. heinäkuuta 1895 Hiitola) oli suomalainen pappi ja herännäisyysliikkeen vaikuttaja. Hänen vanhempansa olivat luutnantti Otto Mauritz von Essen ja Brita Kristina o.s. Thodén.


title: Carl Gustaf von Essen

text: Von Essen kirjoitti ylioppilaaksi vuonna 1830 Helsingissä. Hän valmistui filosofian maisteriksi 1840 ja samana vuonna hänet vihittiin papiksi Turun hiippakunnassa. Von Essen meni naimisiin vuonna 1841 itseään yhdeksän vuotta vanhemman leskirouva Catalina Sofia o.s. Arppen kanssa. Catalinan ensimmäinen aviomies oli ollut sahanomistaja, raatimies Johan Fabritius. Vuonna 1864 von Essen valmistui teologian tohtoriksi. Papin virkaa hän toimitti Espoossa, Tenholassa, Ylihärmässä ja Laihialla. Vuosina 1863–1864 sekä 1872 von Essen toimi valtiopäivämiehenä. Vuodesta 1866 von Essen oli Aleksanterin Yliopistossa käytännöllisen teologian professorina, kunnes erosi 1875. Samana vuonna hän osti itselleen Herniäisten kartanon Hattulassa ja asettui sinne eläkepäivikseen.


title: Carl Gustaf von Essen

text: Von Essen vietti villin nuoruuden mutta tuli myöhemmin uskoon ja lähti opiskelemaan teologiaa.


title: Carl Gustaf von Essen

text: Hän lähti mukaan körttiläisyysliikkeeseen ja oli osa liikkeen ydinryhmää, kunnes ajautui riitoihin liikkeen johtohahmon, Nils Gustav Malmbergin, kanssa. Von Essen väitti Malmbergin syyllistyneen juopotteluun ja naisseikkailuihin.


title: Carl Gustaf von Essen

text: Vuonna 1843 Espoon Histan tilalla pidettiin historiasta tunnetut kaksoishäät, joihin herännäisjohtaja Paavo Ruotsalainen osallistui. Häissä oli morsiamina Histan tilan silloisen omistajan Carl-Gustaf von Essenin lähisukulaisia.


title: Command & Conquer 3: Kane’s Wrath

text: Command & Conquer 3: Kane’s Wrath on vuonna 2008 julkaistu lisälevy strategiapelille "", jonka on kehittänyt EA Los Angeles ja julkaisut Electronic Arts. Peli julkaistiin Windows-käyttöjärjestelmän PC:lle Yhdysvalloissa 24. maaliskuuta 2008 ja Euroopassa 28. maaliskuuta 2008, ja Xbox 360 -konsolille tarkoitettu pelin painos ilmestyy 10. kesäkuuta 2008. Peli kuuluu "Command & Conquer" -pelisarjan "tiberium-jatkumoon", johon kuuluvat myös pelit "", "", "" ja "" sekä niiden lisälevyt.


title: Command & Conquer 3: Kane’s Wrath

text: Peli eroaa muista tiberium-jatkumon peleistä siinä mielessä, että tarina kulkee kolmessa eri ajanjaksossa: ennen Tiberium Warsin tapahtumia jälkeen Tiberian Sun: Firestormin, Tiberium Warsin aikana ja sen jälkeen. Tarinan yhteiskesto on noin 20 vuotta. Nimensä mukaisesti peli käsittelee läheisesti Nodin veljeskunnan johtajaa Kanea.


title: Command & Conquer 3: Kane’s Wrath

text: Uusia ominaisuuksia ovat alapuolueet, Epic-yksiköt, uusi Nodin tarinakampanja ja pelimuoto nimeltä Global Conquest. Myös perusarmeijat ovat saaneet uusia yksiköitä, rakennuksia ja tukivoimia käyttöönsä.


title: Command & Conquer 3: Kane’s Wrath

text: Kane’s Wrathissä kaikki pelin taistelevat osapuolet ovat saaneet perusarmeijoidensa lisäksi omat kaksi alapuoluettaan. Alapuolueilla on omat erikoistumisalueensa, joista kuvaukset seuraavassa:


title: Command & Conquer 3: Kane’s Wrath

text: The Steel Talons (Teräskynnet)


title: Command & Conquer 3: Kane’s Wrath

text: Teräskynnet olivat kokeellinen toimiryhmä, joka keskittyi huipputekniikkaan. Sen joukot koostuivat pitkälti erilaisista kävelijöistä, erityisesti Titaneista ja Wolverineista, jotka esiintyivät jo Tiberian Sunissa. Ryhmä toimi Tiberian Sunin aikaan ja myös sen jälkeen, ennen kuin GDI lakkautti kävelijöiden valmistuksen ja käytön sotilastehtävissä. Teräskynsien insinöörit on varustettu pistoolein, vartiotykkeihin (Guardian Cannon) voi lisätä Predator- ja Mammuttitankeilla käytössä olleen raidetykki-päivityksen. Lisäksi heidän jalkaväkeensä kuuluvat vain kiväärimies-, ohjus-, ja kranaattijoukot, sekä insinöörit.


title: Command & Conquer 3: Kane’s Wrath

text: ZOCOM


title: Command & Conquer 3: Kane’s Wrath

text: ZOCOM on lyhenne sanoista Zone Operations Command (Vyöhykeoperaatioiden johto). Tämä alapuolue perustettiin kolmannen tiberiumsodan jälkeen, ja se sisältää GDI:n korkeateknologisimmat sotajoukot. Erityisesti ZOCOM keskittyy taisteluihin alueilla, joissa tiberium-saasteisuus on korkea ja heidän tehtävänään on yrittää hankkia punaisia vyöhykkeitä takaisin. Erityispiirteinä on kehittynyt ääniaalto-aseistus ja tiberiumilta suojaavat voimapanssarit. Esimerkiksi heillä ei ole normaaleita Vyöhykejoukkoja (Zone Trooper) vaan uudenlaisia Vyöhykesissejä (Zone Raider), joiden aseistuksena on voimakkaat ääniaaltoaseet ja ilmantorjuntaohjuksia laukaisevat ohjuslavetit.


title: Command & Conquer 3: Kane’s Wrath

text: The Black Hand (Musta Käsi)


title: Command & Conquer 3: Kane’s Wrath

text: Musta Käsi on Nodin veljeskunnassa toimiva ritarikunta, jonka erikoisalana ovat jalkaväen iskujoukot. Mustan käden jalkaväki aloittaa heti veteraaneina ja heidän kommandonsa ovat sankarillisia jo alustavasti koulutettuina. Myös kaikki liekinheitinteknologiaan pohjautuvat aseet ovat heillä normaaleja versioita tehokkaampia. Heidän Avatar- sotakävelijänsä on myös erilainen kuin normaali ja on nimeltään Purifier, Puhdistaja. Toisin kuin Avatar, Purifier saapuu taistelukentälle valmiiksi asennetulla liekenheittimellä. Mustan käden johtajana toimii Veli Marcion, joka uskoo Kanen kuolleen jo toisen Tiberiumsodan lopussa ja alkaa käännyttää Nodin veljeskunnan jäseniä Kanen oppeja vastaan.


title: Command & Conquer 3: Kane’s Wrath

text: The Marked of Kane (Kanen Lapset)


title: Command & Conquer 3: Kane’s Wrath

text: Tämä Nodin alapuolue luottaa kybernetiikkaan ja tiberiumiin pohjautuvaan tekniikkaan. Heidän jalkaväkensä on kyborgeja, joilla on kykyinä mm. liikkua nopeasti kyberneettisten osien avulla ja suurempi tulivoima Nodin veljeskunnan jalkaväkeen verrattuna. Kyborgit ovat ensisijaisesti varustettu tehokkaalla konekiväärillä jalkaväkeä vastaan sekä EMP-tykillä ajoneuvojen lamauttamiseksi. Heillä on myös Tiberium-soturi, joka korvaa tavallisen Black Hand -sotilaan ja myös muita Tiberium-teknologiaan pohjautuvia superaseita.


title: Command & Conquer 3: Kane’s Wrath

text: Reaper-17 (Noutaja-17)


title: Command & Conquer 3: Kane’s Wrath

text: Scrinien Reaper-17 keskittyy tehokkaaseen maahyökkäykseen ja tehokkaaseen tiberiumin keräämiseen. Tämän vuoksi he ovat vaihtaneet lähes kaikki ilmajoukkonsa maajoukkoihin ja heillä on kyky varastoida tiberiumia tehokkaammin ja kehittää sitä Kasvustimuloijan avulla. Se toimii kuin Kasvukiihdytin, mutta nopeammin ja tehokkaammin. Myös heidän Tuhoaja-kolmijalkansa on kehittyneempi, koska se voi muuntosäteen avulla ammentaa tiberiumia ja näin tehostaa aseitaan, Ahmija-tankin tapaan. Sen nimikin on Noutaja-kolmijalka(Reaper Tripod).


title: Command & Conquer 3: Kane’s Wrath

text: Traveller-59 (Kiertolainen-59)


title: Command & Conquer 3: Kane’s Wrath

text: Traveller-59 keskittyy nopeuteen, teleportaamiseen ja mielenhallintaan. Esimerkiksi heidän "Cultist"- yksikkö kykenee hallitsemaan muita yksiköitä ja rakennuksia kuin Ylimieli, mutta niillä ei ole rakennusrajaa. Heidän Ylimielensä on nimeltään "Prodigy" ja se voi hallita alueella olevia yksiköitä. Myös heidän ilmajoukkonsa ovat nopeampia kuin muilla Scrinien puolueilla.


title: Command & Conquer 3: Kane’s Wrath

text: Pelissä GDI:llä, Nodilla ja Scrineillä on omat ns. Epic-yksiköt, joita harvinaisuutensa ja tuhovoimansa ansiosta voi rakentaa vain omasta rakennuksestaan ja vain yhden kerrallaan. Nämä yksiköt ovat ainoita, jotka kestävät superaseenkin suoran osuman. Epic-yksiköt ovat seuraavat:


title: Command & Conquer 3: Kane’s Wrath

text: Valtava ja erittäin raskaasti panssaroitu ja aseistettu panssarivaunu nimeltä "MARV"(Mammoth Armored Reclamation Vehicle). Se kykenee keräämään tiberiumia ajaessaan sen yli, antaen pelaajalle samalla rahabonusta. Siinä on neljä miehitettävää asemapaikkaa jalkaväelle ja se voi murskata yliajamalla lähes minkälaisen kulkuneuvon tahansa, jopa mammuttitankin, Avatarin ja Tuhoaja-kolmijalan. Standardiaseena toimii kolmipiippuinen ääniaaltotykki.


title: Command & Conquer 3: Kane’s Wrath

text: Valtava nelijalkainen mechakävelijä, joka näyttää isommalta Avatar-sotakävelijältä, kulkee nimellä "Redeemer". Yksikköön voi asettaa jalkaväkeä ja jokainen jalkaväkiryhmä antaa sille erilaisen aseen, esimerkiksi Militant Squad voi antaa raskaan konetykin. Yksikön erikoiskyky on raivogeneraattori, joka aktivoituna kääntää vihollisen joukot heidän liittolaisiaan vastaan. Standardiaseena toimii kolmipiippuinen lasertykki.


title: Command & Conquer 3: Kane’s Wrath

text: Valtava hämähäkkimäinen kävelijä nimeltä "Eradicator Hexapod". Se voi kerätä rahaa jalostamalla tuhottuja vihollisen yksiköitä ja rakennuksia. Siinä on kolme miehitettävää asemaa jalkaväelle. Standardiaseena toimii plasmakiekot.


title: Command & Conquer 3: Kane’s Wrath

text: Kane’s Wrathissä on normaali tarinakampanja ja kahakkataistelut(Skirmish). Uutuutena on ns. Global Conquest Mode(Maailmanlaajuinen valloitus) eli siinä on tarkoituksena valloittaa maailma oman joukkueen hallintaan , joko tuhoamalla vastajoukkueen yksiköt ja tukikohdat tai suorittaa oman joukkueen vaihtoehtoinen voittotavoite.


title: Command & Conquer 3: Kane’s Wrath

text: Pelissä on vain yksi kampanja ja se on Nodin Veljeskunnan. Tarina kulkee kolmessa eri ajanjaksossa ( Alku Firestorm kriisin jälkeen,Välivaihe 3 Tiberium Sota, Loppuvaihe 3 Tiberium sodan jälkeen) . Kampanjassa on 13 tehtävää.


title: Command & Conquer 3: Kane’s Wrath

text: Kahakkataistelut ja verkkopeli ovat kuten Tiberium Warsissa, mutta perusarmeijoiden lisäksi pelaaja voi valita armeijakseen alapuolueen. Näin pelaajilla on yhteensä yhdeksän eri armeijaa valittavanaan.


title: Command & Conquer 3: Kane’s Wrath

text: Global Conquest on uusi pelimuoto, jossa pelaajat liikuttava joukkojaan kartalla vuoropohjaisesti ja pyrkivät valloitamaan alueet, hieman Risk-lautapelin tyyliin. Taistelut käydään kuitenkin normaalisti reaaliajassa. Pelimuotoa voi verrata Lucasartsin peliin .


title: Command & Conquer 3: Kane’s Wrath

text: Jokaisella puolueella on normaalin vihollisien tuhoamisen lisäksi toinen tapa voittaa peli. GDI:n tarvitsee rakentaa tukikohtia niin paljon, että niiden vaikutusalueiden yhteispinta-ala on 33% koko Maapallon alasta. Nodin tarvitsee saada vähintään 24:ssä kaupungissa levottomuus punaiselle. Scrinien tarvitsee rakentaa 9 "Threshold"-tornia tukikohtiinsa, rajoituksena kumminkin että yhdessä tukikohdassa voi olla vain yksi "Threshold".


title: Command & Conquer 3: Kane’s Wrath

text: Pelin tarina alkaa vuodesta 2034. Toinen tiberiumsota on ohi, Nodin veljeskunta on jakaantunut useaan ryhmittymään, CABAL on voitettu ja kaikki uskovat Kanen kuolleen. Mutta Kane on yhä elossa ja hänellä on vielä yksi uskollinen palvelija (pelaaja). Kane pyrkii yhdistämään veljeskunnan uudelleen siten, että hän ei paljasta itseään GDI:lle vielä vuosiin. Hän lähettää palvelijansa tekemään tehtäviä sen eteen. He saavat selville, että Musta Käsi- järjestö on Veli Marcionin komennossa ja että hän on julistautunut oikeaksi tiberiumin profeetaksi. Oikea profeetta on kuitenkin Kane, ja Kane ei voi hyväksyä Marcionia profeettana. Kanen palvelija hyökkää Marcionin tukikohtaan Australiassa ja tuo hänet Kanen eteen. Marcion ällistyy siitä, että Kane on elossa ja pyytää tältä anteeksi. Sitten palvelija hyökkää GDI:n nestemäisen tiberiumin tutkimuskeskukseen, jotta Kane voi lähettää muulle Nodille merkin, että veljeskunta on jälleen yhtenäinen. Palvelija onnistuu ja tutkimuskeskuksen räjähdys tekee suuria muutoksia Australian tiberiummäärään. Tämän jälkeen Kane nukuttaa pelaajan 12 vuodeksi. Hän vielä sanoo että hänen evoluutionsa seurauksena jopa CABAL kalpenee vertailussa.


title: Command & Conquer 3: Kane’s Wrath

text: Vuonna 2046 pelaaja herätetään ja selviää, ettei hän ole ihminen, vaan tekoäly nimeltä LEGION. Hänelle on annettu se, mitä CABALista vielä oli jäljellä. Alexa Kovacs, Kanen läheisin apulainen antaa LEGIONille lyhyen katsauksen siihen, mitä on tapahtunut hänen ollessaan pois päältä. Kane kertoo, että kolmannen tiberiumsodan valmistelut ovat jo käynnissä ja että se alkaa, kun GDI:n avaruusasema Philadelphia saadaan tuhottua ja sen mukana GDI:n johtajisto. LEGION lähetetään Johannesburgiin tuhoamaan GDI:n ionitykkiasemaa, koska ionitykki pilaisi Kanen suunnitelmat. Myöhemmin Kane käskee LEGIONin tuhoamaan GDI:n aarteisto, jotta GDI:n aarteiston komissarista Redmond Boylesta tulisi GDI:n hallitseva johtaja. Boyle ei koskaan osannut aavistaa, että Kane käytti häntä vain hyväkseen. Kun Boyle oli saatu GDI:n johtoon ja Philadelphia tuhottua, alkoi kolmas tiberiumsota. Taisteluiden aikana LEGION onnistuu vangitsemaan ja evakuoimaan GDI:n johtavan nestemäisen Tiberiumtutkijan tri Alphonse Giraudin, joka siirtyy Nodin puolelle. Myöhemmin LEGION onnistuu tuhoamaan kolme ZOCOM joukkojen MARV panssarivaunuprototyyppiä, joiden pohjalta Nod rakentaa oman superaseensa Redeemer-kävelijän. Alexa alkaa epäillä LEGIONia, mutta ei kuitenkaan uskalla sanoa sitä Kanelle. Samalla hän myös alkaa epäillä Nodin kenraalia Kilian Qataria, koska hän kyseenalaistaa Kanea. Alexa antaa käskyn hyökätä Temple Primen kimppuun Sarajevoon ja hyökkäys lavastetaan Kilianin niskoille. issa Nodin kampanjassa joudutaan yhdessä tehtävässä puolustamaan Temple Primea GDI:ta ja Nodin pettureita vastaan. Hyökkäävistä Nodin joukoista syytettiin Kiliania. Kun hyökkäys oli edennyt tarpeeksi pitkälle, LEGION haki koodit ionisuojakenttään ja Alexa toimitti ne GDI:lle. Pian tämän jälkeen Boyle käski käyttää ionitykkiä Temple Primeen ja sen seurauksena temppelissä piilossa ollut nestemäinen tiberiumpommi räjähti. Alexa uskoi Kanen kuolleen ja järkyttyi, kun Kilian otti Nodin komentoonsa. Mutta Kane ei ollut Temple Primella vaan kertoi Alexalle, että se oli vain hämäystä. Pian Scrinit hyökkäävät maapallolle ja LEGION lähtee puolustamaan keltaisia vyöhykkeitä heitä vastaan, jotta Nod ei heikentyisi liikaa. LEGION onnistuu tuhoamaan valtavan Eradicator Hexapod kävelijän ja kukistamaan Scrinien joukot. Onnistuttuaan tässä Alexa lähettää LEGIONIN hakemaan Tacitusta GDI:n käsistä, mutta hänen epäilynsä LEGIONia kohtaan on kasvanut niin paljon, ettei hän enää luota LEGIONiin. Syynä tähän on, että CABAL tappoi Alexan perheen ja LEGIONissa on se, mitä CABALista vielä on jäljellä. Kun LEGION saa kaapattua Tacituksen, Alexa menettää hallinnan itsestään ja yrittää tuhota LEGIONin viruksella. Kane järkyttyy Alexan petoksesta ja myös vielä enemmän siitä, että hän antoi käskyn hyökätä Temple Primeen. Alexa pidätetään, mutta ennen kuin se ehditään tehdä Alexa sieppaa aseen itselleen ja uhkaa ampua Kanen mutta sen sijaan Alexa ampuu itsensä. Kane ei saa LEGIONia elvytettyä ja LEGION sulkeutuu.


title: Command & Conquer 3: Kane’s Wrath

text: Oltuaan deaktivoituna vuoteen 2052 asti, LEGION herää jälleen. Kane ilahtuu tästä ja kertoo, että LEGION on avain Tacituksen salaisuuksiin, sillä Tacitus antaa signaalin, jonka vain LEGION pystyy havaitsemaan. Mutta koska LEGIONin ensimmäinen yritys kaapata Tacitus epäonnistui Alexan takia, ja koska Nod on heikentynyt kolmannen tiberiumsodan jälkeen, Kane käskee LEGIONia herättämään toisen tiberiumsodan ajalta peräisin oleva kyborgiarmeija nimeltään Kanen Lapset. Vain LEGION kykenee hallitsemaan niitä, aivan kuten CABAL. Herätettyään Kanen Lapset, Kane lähettää LEGIONin hakemaan Tacitusta GDI:n käsistä. GDI on tehnyt Tacituksella kokeita ja siitä on tullut epävakaa. Ensin LEGION hyökkää pelkillä Kanen Lapsilla, mutta saa myöhemmin avukseen Mustan Käden ja tavallisen Nodin armeijan. Yhdistämällä kaikki Nodin sotajoukot, LEGION onnistuu kaappaamaan Tacituksen ja tomittamaan sen Kanelle. Kane epäilee, että GDI on vahingoittanut sitä niin paljon, ettei sen korjaaminen enää onnistu. Tästä huolimatta Kane ja LEGION tekevät sen, mitä heidän oli tarkoituskin: Tacituksen signaalin avulla LEGION kykenee matkaamaan syvälle avaruuteen tuoden Kanelle tietoja tiberiumin ja siihen liittyvien muukalaisrotujen perusteista ja muusta. Kanen pitkäaikainen suunnitelma oli onnistunut ja LEGION täytti kohtalonsa.


title: Jouni Kesti

text: Jouni Veli Kesti (21. syyskuuta 1946 Oulu – 21. huhtikuuta 2015 Oulu) oli suomalainen kuvataiteilija, säveltäjä, rumpali, kirjailija ja poleemikko. Musiikillisen koulutuksensa Kesti hankki Oulun konservatoriossa opiskelemalla puoli vuotta lyömäsoitinten soittamista 1960-luvulla, minkä lisäksi hän toimi tanssi- ja jazzrumpalina monissa orkestereissa 1960- ja 1970-luvuilla. Kuvataidetta Kesti opiskeli Juhani Hakalahden yksityisoppilaana vuosina 1980–1984.


title: Jouni Kesti

text: Kesti debytoi kuvataiteilijana vuonna 1983. Hän on Suomen Taidemaalariliiton ja Suomen Säveltäjät ry:n jäsen. Hänen teoksiaan löytyy muun muassa Helsingin kaupungin taidemuseon, Oulun taidemuseon, Wäinö Aaltosen museon, Turun kaupungin, Rovaniemen taidemuseon, Kuusamon kaupungin ja Sanomalehti Kalevan kokoelmista.


title: Jouni Kesti

text: Kestin musiikkia on kuultu esimerkiksi Avanti! -orkesterin konserteissa ja hän on säveltänyt Suomen Kansallisoopperaan Jorma Uotisen pyynnöstä baletin "Petroolitaivas".


title: Jouni Kesti

text: Oulun taidemuseon entinen johtaja Ullamaria Pallasmaa on kuvannut Kestiä ”yltiöyksilölliseksi” taiteilijaksi, joka ”ei mahdu mihinkään asialliseen lokeroon”.


title: Jouni Kesti

text: Kuvataiteilijan ja säveltäjän töidensä ohella Kesti kirjoitti myös kolumneja, pakinoita ja kritiikkejä muun muassa Taide-lehteen ja Oulu-lehteen. Hänen kirjansa "Musameduusan Sepalus-akatemia" ilmestyi Liken kustantamana vuonna 2002.


title: Jouni Kesti

text: Kesti työskenteli Oulun Pikisaaressa. Hän sai valtion taiteilijaeläkkeen vuonna 2008.


Jouni Kesti


title: Terry Griffiths

text: Terry Griffiths (s. 16. lokakuuta 1947) on walesiläinen entinen snooker-ammattilainen, joka on peliuransa jälkeen toiminut valmentajana ja tv-kommentaattorina. Griffiths voitti maailmanmestaruuden vuonna 1979 ollen ensimmäistä kertaa tässä turnauksessa mukana.


title: Terry Griffiths

text: Terry Griffiths pelasi amatöörivuosinaan upeasti, mutta hänen ei odotettu tekevän niin suurta vaikutusta ammattilaispiireissä kuin mitä hän lopulta teki. Griffiths oli kahdesti maailmanmestaruuskisoissa finaalissa, joista hän voitti ensimmäisen vuonna 1979, mutta hävisi 1980-luvun hallitsijalle Steve Davisille vuonna 1988. Vuonna 1979 Griffiths voitti mestaruutensa "sijoittamattomana" pelaajana, eli hän tuli turnaukseen karsintojen kautta. Maailmanmestaruuden lisäksi Griffiths voitti myös toiseksi arvostetuimman (nykyään myös ranking-turnauksen) "UK Championshipin" sekä useita muita ammattilaisturnauksia. Griffiths lopetti pelaajauransa vuonna 1997.


title: Terry Griffiths

text: Pelaajauran jälkeen Griffiths on toiminut ammattipelaajien Stephen Hendry, Mark Williams, Marco Fu, Allister Carter sekä Mark Allen valmentajana. Selkeästi parhaiten näistä on menestynyt Stephen Hendry, joka on kaikkien aikojen menestyksekkäin snooker-ammattilainen. Valmentamisen lisäksi Griffiths toimii myös "BBC" "Sport" -kanavan kommentaattorina.


title: VVV-Venlo

text: Venlose Voetbal Vereniging Venlo eli VVV-Venlo on alankomaalainen jalkapalloseura, jonka edustusjoukkue pelaa Alankomaiden korkeimmalla sarjatasolla Eredivisiessä. Se on 2000-luvulla pelannut Eredivisiessä kausina 2007–2008, 2009–2013 sekä syksystä 2017.


title: VVV-Venlo

text: Seura perustettiin vuonna 1903 ja sen kotipaikka on Venlo Limburgin provinssissa.


title: VVV-Venlo

text: VVV-Venlo palasi pääsarjatasolle yli kymmenen vuoden tauon jälkeen voitettuaan nousukarsinnan kauden 2006–2007 päätteeksi. Seuran suurin saavutus on KNVB-cupin voitto vuonna 1959; Eredivisiessä se on sijoittunut parhaimmillaan kolmanneksi vuonna 1961.


title: Armand-Gaston Camus

text: Armand-Gaston Camus (2. huhtikuuta 1740 – 2. marraskuuta 1804) oli ranskalainen vallankumouksellinen. Ennen Ranskan suurta vallankumousta hän oli menestyvä asianajaja. Vuonna 1789 Pariisin kolmas sääty valitsi hänet säätyvaltiopäiville ja hän sai huomiota yhteiskunnallista epätasa-arvoa vastustavilla puheillaan.


title: Armand-Gaston Camus

text: Kun hänet oli valittu kansalliskokoukseen Haute-Loiren departementista, hänet nimitettiin yleisen turvallisuuden neuvoston jäseneksi.


title: Armand-Gaston Camus

text: 14. elokuuta 1789 perustuslakia säätävä kokous valitsi Camus'n arkistonhoitajaksi, ja tässä tehtävässä hän järjesti kansallisarkiston. Hän pysyi tiukkana tasavaltalaisena eikä osallistunut Napoleonin aikaiseen hallintoon.


title: Rondônianmuura

text: Rondônianmuura ("Clytoctantes atrogularis") on Brasiliassa uhanalaisena elävä lintu.


title: Rondônianmuura

text: Väriltään koiraat ovat mustia ja naarat ruosteenvärisiä. Kovin paljoa ei tiedetä tämän lajin elintavoista. Linnut elävät trooppisissa metsissä. Lajin luultiin olevan kuollut sukupuuttoon, mutta niitä löydettiin Rondôniasta. Suurin lajiin kohdistuva uhka on maan raivaus viljelyyn, jolloin rondônianmuurien elinympäristö tuhoutuu.


title: François-René de Chateaubriand

text: François-René de Chateaubriand (4. syyskuuta 1768 Saint-Malo – 4. heinäkuuta 1848 Pariisi) oli ranskalainen kirjailija, poliitikko ja diplomaatti. Hänen katsotaan aloittaneen Ranskan kirjallisuudessa romantiikan.


title: François-René de Chateaubriand

text: Vallankumouksen aikana Chateaubriand siirtyi Pohjois-Amerikkaan todettuaan vallankumouksen muuttuneen väkivaltaiseksi. Hän palasi Ranskaan 1792 ja liittyi armeijaan. Haavoituttuaan hän lähti jälleen maanpakoon, tällä kertaa Englantiin. Maanpakonsa aikana hän tutustui englantilaiseen kirjallisuuteen. Hän palasi jälleen Ranskaan vuonna 1800. Hänet valittiin Ranskan akatemiaan, mutta pääsi ottamaan paikan vastaan vasta restauraation aikana. Tuohon aikaan hänen ystäväpiiriinsä kuuluivat Madame de Staël, Joseph Joubert ja Pierre-Simon Ballanche.


title: François-René de Chateaubriand

text: Chateaubriand oli romantikko, jonka tuotannolle oli tyypillistä tunteellisuus ja eksoottiset miljööt. Poliittisilta näkemyksiltään hän oli taantumuksellinen ja klerikaali. Tuotannosta tunnetaan parhaiten intiaanikertomus "Atala" (1801) ja omaelämäkerrallinen "René" (1802), joka on osa laajempaa teosta "Génie du christianisme".


title: François-René de Chateaubriand

text: Tunnettuna ruoantuntijana hän on saanut antaa nimensä Chateaubriand-pihville.


title: Sireeni

text: Sireeni voi tarkoittaa seuraavia asioita:


title: Atro

text: Atro on suomalainen miehen nimi, Hadrianus-nimen suomalainen muunnelma. Atro viettää nimipäivää 4. maaliskuuta. Vuoden 2009 elokuuhun mennessä nimi Atro on annettu noin 250 henkilölle.


title: Monte Cummings

text: Monte Cummings (s. 18. syyskuuta 1975 Chapel Hill, Etelä-Carolina) on yhdysvaltalainen ammattilaisuransa lopettanut koripalloilija. Takamiehenä pelaavalla Cummingsilla on pituutta 193 cm.


title: Monte Cummings

text: Cummings on voittanut Suomen mestaruuden Hongan riveissä kaudella 2006–2007. Vuoden 2008 alussa hän jäi kiinni kannabiksen käytöstä ja joutui sen vuoksi kolmen kuukauden kilpailukieltoon.


title: Monte Cummings

text: Yliopistosta valmistumisen jälkeen Cummings tuli joulukuussa 2002 koeajalle Suomeen SM-koriksessa pelaavan Namika Lahden riveihin. Kahden koeajalla pelatun ottelun otteet miellyttivät seurajohtoa ja Cummings teki loppukauden mittaisen sopimuksen joukkueen kanssa. Hän pelasi kauden 2002–03 aikana Lahden joukkueessa 21 runkosarjan ottelua. Pisteitä otteluissa kertyi 22,8 keskiarvolla, jolla Cummings oli joukkueensa paras pisteiden tekijä.


title: Monte Cummings

text: Cummings pelasi myös kaudet 2003–04 ja 2004–05 Namika Lahden joukkueessa. Kaudella 2003–04 Lahti sijoittui sarjassa hopealle ja Cummings oli jälleen joukkueensa paras pistemies. Runkosarjassa pisteitä syntyi 19,7 pisteen keskiarvolla ja pudotuspeleissä pisteitä kertyi keskimäärin 19,5 ottelua kohti.


title: Monte Cummings

text: Kaudella 2004–05 Cummings valittiin heti lokakuussa Sparliigan kuukauden pelaajaksi. Lokakuun peleissä hän teki koreja 22,0 pisteen keskiarvolla. Koko runkosarjassa Cummingsin pistekeskiarvoksi muodostui 20,8. Koriin johtaneita syöttöjä hän antoi ottelua kohti keskimäärin 2,8, jolla hän sijoittui liigan syöttötilastossa viidenneksi.


title: Martti Wuori

text: Martin (Martti) Alexius Bergh-Wuori, kirjailijanimeltään Martti Wuori (7. joulukuuta 1858 Jaakkima – 5. lokakuuta 1934 Helsinki) oli suomalainen virkamies, maaherra, kirjailija ja kääntäjä. Hän käytti myös nimimerkkejä "-i.-i.", "M.W." ja "M. Wuori".


title: Martti Wuori

text: Wuoren vanhemmat olivat henkikirjoittaja Adolf Fredrik Bergh ja Ida Alexia Palander. Hän pääsi ylioppilaaksi 1878 Jyväskylän lyseosta ja opiskeli Helsingin yliopistossa valmistuen filosofian kandidaatiksi 1884 ja maisteriksi 1890. Bergh toimi keisarin Suomen asiain kanslian virkamiehenä (reistraattorina ja toimitussihteerinä) 1885–1903. Hän oli Kuopion läänin maaherrana 1903–1905 ja hän sai todellisen valtioneuvoksen arvon 1905.


title: Martti Wuori

text: Wuori suomensi venäläistä ja ranskalaista kirjallisuutta muun muassa Mihail Lermontovin, Leo Tolstoin, Guy de Maupassantin, Alfred de Mussetin ja Marcel Prevostin teoksia. Wuoren oma kirjallinen tuotanto koostui pääasiassa seuranäyttämöille tarkoitetuista huvinäytelmistaä.


title: Martti Wuori

text:
Wuori oli naimisissa kaksi kertaa. Ensimmäinen avioliitto vuosina 1886–1923 Aina Laura Olga Adolfina Appelbergin kanssa päättyi avioeroon.
Vuonna 1923 hän meni naimisiin Amanda Ingeborg Dahlströmin kanssa.


title: Jimmy White

text: James "Jimmy" White, MBE, (s. 2. toukokuuta 1962) on englantilainen snooker-ammattilainen, joka aloitti ammattilaisuransa jo vuonna 1980. White on ollut kuusi kertaa maailmanmestaruuskisojen finaalissa voittamatta kuitenkaan kertaakaan mestaruutta. White onkin tunnettu "parhaana pelaajana, joka ei ole voittanut maailmanmestaruutta"..


title: Jimmy White

text: Jimmy White aloitti snookerin pelaamisen 11-vuotiaana ja lahjakkaana nuorena suoritti alle vuodessa hän teki jo yli sadan pisteen lyöntisarjan. 15-vuotiaana White voitti "British Under-16"- ja "English Amateur"-mestaruuden vuonna 1979. Vuotta myöhemmin White voitti tuolloin kaikkien aikojen nuorimpana amatöörien maailmanmestaruuden Tasmaniassa.


title: Jimmy White

text:
Jimmy White aloitti ammattilaisuransa vuonna 1980. Urallaan hän on saavuttanut 22 ammattilaisturnausvoittoa 1980- ja 1990-luvuilla. Vuonna 1984 White oli jo ensimmäistä kertaa maailmanmestaruusturnauksen finaalissa, jonka kuitenkin 1980-luvun ylivoimainen hallitsija Steve Davis voitti tiukasti 18-16. 1980-luvun aikana White voitti kuitenkin useita ammattilaisturnauksia, kuten nykyäänkin pelattavat "Masters"- ja "Grand Prix"-turnaukset. 1990-luvulla White oli viisi kertaa peräkkäisinä vuosina 1990-1994 maailmanmestaruusturnauksen finaalissa. Näistä kohtaamisista neljä oli Stephen Hendryä, 1990-luvun ylivoimaista hallitsijaa ja kaikkien aikojen menestyneintä pelaajaa vastaan. Snookerin suosio kasvoi 1990-luvulla myös näiden finaalitaisteluiden myötä . 1990-luvun alkupuolella White voitti vielä turnauksia, muun muassa toiseksi arvostetuimman "UK Championship"-turnauksen vuonna 1992. Samana vuonna hänestä tuli yksi harvoista pelaajista, jotka ovat tehneet "maksimibreikin" 147 maailmanmestaruuskisoissa. Jimmy White jatkaa yhä uraansa, vaikka turnausvoittoja hän ei ole aikoihin saavuttanutkaan. White tunnetaan ammattilaispiireissä lempinimellä "The Whirlwind" ja on pidetty ja kunnioitettu urheilupersoona. Hän on suorittanut urallaan 317 sadan pisteen ylittävää lyöntisarjaa ja on tässä kunniataulukossa selvästi 20 parhaan pelaajan joukossa ..
Kaudella 2007/2008 White oli vähällä pudota "Main Tourilta" kokonaan pois, mutta Kaudella 2008/2009 hän pelasi tasaisesti 48. ja 32. parhaan joukossa monessa ranking-turnauksessa saavuttaen hyvin ranking-pisteitä ja nousten jälleen listalla ylöspäin. Tällä kaudella hän joutui pelaamaan kaikki karsintakierrokset ennen pääturnauksia.


title: Jimmy White

text: Syksyllä 2009 White voitti John Higginsin järjestämän "World Series of Snooker"-turnaussarjan, joka ei kuulu ammattilaisten "Main Tourille". White sai myös villin kortin "Masters"-turnaukseen, mutta tappio tuli jo ensimmäisessä ottelussa Mark Kingin ollessa vahvempi.


title: Jimmy White

text: Vuonna 2009 "Whirlwind" osallistui I'm A Celebrity -kilpailuun, joka järjestettiin Australian viidakossa . Kilpailuun ottivat osaa myös mm. laulajatar Samantha Fox sekä näyttelijä Stuart Manning ja nämä suorittivat yhdessä Whiten kanssa hyväntekeväisyystempauksen kerätäkseen rahaa Afrikkaan Malaria-lääkitystä varten .


title: Täpläpallohai

text: Täpläpallohai ("Cephaloscyllium ventriosum") on pienehkö merenpohjalla elävä hailaji, jota tavataan Pohjois- ja Etelä-Amerikan Tyynenmeren puoleisissa subtrooppisissa rannikkovesissä. Se suosii louhikkoisia ja leväkasvuston peittämiä pohjia yleensä 5–37 metrin syvyydessä, mutta havaintoja on tehty 460 metriin asti.


title: Täpläpallohai

text: Täpläpallohai on yleensä alle metrin pituinen. Sen pää on lattana – leveä ja päältä litistynyt. Suu ja silmät ovat suuret. Molemmat selkäevät ovat lähellä pyrstöevää, jonka alalohko on heikosti kehittynyt. Ruumis on keltaisten ja ruskeiden juovien sekä mustien ja valkoisten täplien kirjavoima. Myös vatsapuolella on täpliä.


title: Täpläpallohai

text: Pallohain nimi viittaa sen tapaan pullistaa itsensä vettä nielemällä, jolloin se vaikuttaa suuremmalta vainoojiensa kuten suurempien haiden tai merinisäkkäiden silmissä, joita se ensin on paennut kallionkoloon. Lajilla on myös tapana levätä päivisin luolien suojassa.


title: Täpläpallohai

text: Täpläpallohai syö pääasiassa pieniä kaloja. Se saalistaa öisin joko hyökkäämällä saaliin kimppuun väijyksistä tai yllättää kallionkoloissa nukkuvia kaloja.


title: Täpläpallohai

text: Täpläpallohai on ovipaarinen eli sen poikaset syntyvät munista. Munat ovat nahkamaisia koteloita joissa on pitkät kärhet auttamassa kotelon kiinnittymistä kiviin ja merileviin. Sikiö varttuu 9-12 kuukautta ruskuaispussinsa turvin ja kuoriutuu kun se on tyhjä.


title: Täpläpallohai

text: Täpläpallohai on ihmiselle vaaraton, mutta saattaa ärsytettäessä käydä aggressiiviseksi. Lajin liha ei sovellu ihmisravinnoksi ja kalastajille se onkin enemmän harmillinen, koska toisinaan se tyhjentää kala- ja äyriäispyydyksiä.


title: Täpläpallohai

text: Laji menestyy vankeudessa ja sitä pidetään yleisöakvaarioissa.


title: Hilda Tihlä

text: Hilda Fredrika Joonaantytär, myöhemmin Eugenia Ivanovna Nicklin, käytti kirjailijanimeä Hilda Tihlä (8. helmikuuta 1870 Juokslahti, Jämsä – 27. maaliskuuta 1944 Belomorsk, Neuvostoliitto) oli suomalainen kirjailija. Tihlä käytti myös nimimerkkiä "Riikka Alho".


title: Hilda Tihlä

text: Vuonna 1879 Tihlän vanhempien erottua hänen isänsä luopui omistamansa Vanha-Tihilän talon pidosta ja perheen ainoa tytär Hilda joutui muuttamaan sukulaisten luokse Kolisevan taloon. Tihlä muutti 1889 Helsinkiin ja kääntyi kreikkalaiskatoliseen uskoon vaihtaen etunimensä Eugeniaksi. Vuonna 1893 hän meni naimisiin filosofian maisteri ja postinhoitaja Karl Gustaf Georg Nicklinin (1860–1925) kanssa.


title: Hilda Tihlä

text: Tihlä alkoi toimia työväenliikkeessä vuosisadan vaihteen tienoilla ja kirjoitti työväen lehtiin ensin vuodesta 1902 Eugenia Nicklinin nimellä ja sitten vuodesta 1904 Hilda Tihlän nimellä. Hän oli mukana Helsingin palvelijataryhdistyksessä ja toimitti vuosina 1908–1915 työläislasten Ihanneliiton lehteä sekä avusti myös Työläisnainen-lehteä.


title: Hilda Tihlä

text: Tihlä julkaisi esikoisromaaninsa "Leeni" vuonna 1907. Siinä kuvattiin maaseudulta Helsinkiin piiaksi muuttavan tytön elämänkohtaloita 1880-luvulta aina 1900-luvun alkuun.


title: Hilda Tihlä

text: Suomen sisällissodan jälkeen Tihlä vangittiin ja vapauduttuaan hän muutti Neuvosto-Karjalaan, jossa hän solmi uuden avioliiton Urho Tuuralan kanssa ja jatkoi kirjailijan työtään. Merkittävin Tihlän Neuvostoliitossa julkaisemista teoksista oli 2-osainen romaani "Lehti kääntyy" joka ilmestyi 1934–1936. Tihlä oli Neuvostoliitton kirjailijaliiton jäsen vuodesta 1936. Viimeiset vuotensa Tihlä asui Belomorskissa (Sorokka) jonne hän muutti toisen maailmansodan alkaessa.


title: Juho Nykänen (jalkapalloilija)

text: Juho Nykänen (s. 11. syyskuuta 1985 Kotka) on suomalainen jalkapalloilija. Hänen pelipaikkansa on laidalla tai keskikentän keskellä.


title: Juho Nykänen (jalkapalloilija)

text: Nykänen edusti synnyinkaupunkinsa joukkuetta KooTeePeetä kausina 2003–2006 Veikkausliigassa ja kaudella 2009 Ykkösessä. Kaudet 2007–2008 hän pelasi MyPassa. Kaudeksi 2010 Nykänen siirtyi Kuopion Palloseuraan.


title: Stade

text: Stade (alasaksaksi "Stood") on kaupunki Ala-Saksin osavaltiossa, pohjoisessa Saksassa. Se on Staden piirikunnan keskuskaupunki ja sijaitsee Cuxhavenin ja Hampurin välissä. Kaupungissa asuu noin 46 000 ihmistä ja se kuului aikanaan Hansaliittoon.


title: Stade

text: Stade sijaitsee joen Schwinge varrella Altes Landin ja Kehdingenin alueiden välissä, 34 kilometriä länteen Hampurista, 59 kilometriä itään Bremerhavenista ja 58 kilometriä kaakkoon Cuxhavenista.


title: Stade

text: Stade on yksi Pohjois-Saksan vanhimmista kaupungista. Ensimmäiset asuttajat alueelle saapuivat alueelle noin 1000 eaa. Viikingit aiheuttivat hävitystä alueella vuoden 944 tienoilla jälkeen ajanlaskun alun ja kaupunki mainittiin tuolloin ensimmäistä kertaa, nimellä "Stethu". Viralliset kaupunginoikeudet Stadelle myönsi Pyhän saksalais-roomalaisen keisarikunnan keisari Otto IV vuonna 1209. Kaupunki oli myös yksi Hansaliiton perustajakaupungeista.


title: Stade

text: 26. toukokuuta vuonna 1659 kaksi kolmasosaa Stadesta tuhoutui suuressa kaupunkipalossa ja se jouduttiin rakentamaan uudelleen. Kolmikymmenvuotisesta sodasta alkunsa saanut ruotsalainen valta kaupungissa päättyi vuonna 1712, jonka jälkeen kaupunki siirtyi lyhyeksi ajaksi osaksi Tanskan kuningaskuntaa. Vuonna 1715 kaupungin hallinta siirtyi Hannoverin vaaliruhtinaskunnalle.


title: Viki Kärkkäinen

text: Johan Viktor (Viki) Kärkkäinen (12. maaliskuuta 1883, Juva – 2. heinäkuuta 1946, Helsinki) oli suomalainen toimittaja, kääntäjä ja runoilija.


title: Viki Kärkkäinen

text: Kärkkäinen oli toimittajana Suur-Savo, Tampereen Sanomat, Kodin Kuvasto, Maailma ja Yhteishyvä-lehdissä. Vuodesta 1923 hän toimi STT:n toimitussihteerinä.


title: Viki Kärkkäinen

text: Kärkkäinen suomensi muun muassa Knut Hamsunin, Bjørnstjerne Bjørnsonin ja August Schaumanin teoksia.


title: Väinö J. Vatanen

text: Väinö Johannes Vatanen (6. joulukuuta 1900 Lappee – 1961 Helsinki) oli suomalainen lehtimies ja kirjailija. Hän kirjoitti muun muassa Itsenäinen Suomi- ja Lotta Svärd -lehteen.


title: Väinö J. Vatanen

text: Vatasen vanhemmat olivat kauppias Armas Eemil Vatanen ja Helena Mikkola. Hän kirjoitti ylioppilaaksi vuonna 1920 ja opiskeli Helsingin yliopistossa historiaa, kansantaloutta, valtio-oppia ja vieraita kieliä. Vatanen teki useita ulkomaanmatkoja Baltiaan ja Saksaan 1920- ja 1930-luvuilla. Vatanen oli Suomen Sanomalehtimiesten Liiton hallituksen jäsen.


title: Väinö J. Vatanen

text: Vatanen työskenteli 1929–1939 Uuden Suomen ulkomaantoimituksessa ja vieraili muun muassa 1934 Neuvostoliitossa. Hän toimi 1940–1941 vuoteen 1942 saakka ilmestyneen saksalaismielisen ulkopoliittisen viikkolehden Suomen tie päätoimittajana ja toimitti myös Yleisradion sotilaspoliittisia katsauksia vuoteen 1944 saakka. Vatanen oli myös 1937–1945 ilmestyneen Asemies-lehden toimitussihteerinä. Lehteä kustansi sotaväen alipäällystön perustama ja omistama Kustannusosakeyhtiö Säilä.


title: Väinö J. Vatanen

text: Vatanen muutti perheineen vuonna 1944 Ruotsiin Uumajaan ja kirjoitti siellä kolmisen vuotta paikalliseen Västerbottens-Kuriren-lehteen. Tämän jälkeen Vatanen oli Tukholmassa Högerpressens Nyhetsbyrå-tietotoimiston ulkopoliittisena asiantuntijana. Hän toimi myös Uuden Suomen sikäläisenä kirjeenvaihtajana Vatanen hankki 1950-luvun lopulla asunnon Helsingistä, jonne hän asettui asumaan vaimonsa kanssa. Hän kuoli halvauskohtaukseen vuonna 1961.


title: Protestilaulu

text: Protestilaulu on musiikkikappale, jonka sanoituksissa kritisoidaan yleensä yhteiskunnallisia ongelmia. Monilla poliittisilla ja muuten yhteiskuntaan vaikuttavilla liikkeillä, kuten työväenliikkeellä, rauhanliikkeellä ja ympäristöliikkeellä on omat protestilaulunsa.


title: Protestilaulu

text: Protestilaulun nimi juontaa juurensa latinan sanasta "protestum", joka tarkoittaa vastalausetta. Suomessa protestilaulut yleistyivät erityisesti 1960-luvun puolivälissä esikuvanaan yhdysvaltalainen folkmusiikki. Suomalaisista protestilaulajista tunnetuimpia lienevät Irwin Goodman, "Folk-Fredi" ja Hector. Myös Juha Vainio, Reino Helismaa ja Veikko Lavi tekivät paljon lauluja, joissa yhteiskunnan epäkohdat otettiin esille, usein humoristisesti. Esimerkiksi Helismaa usein irvaili poliitikkojen kustannuksella ja pilkkasi heikompien sortajia. Protestilaulun suosion kasvaessa siitä tehtiin myös parodioita, kuten Simo Salmisen "Rotestilaulu".. Nykyään muun muassa eräitä rap-kappaleita voidaan pitää eräänlaisina protestilauluina, sillä niissäkin otetaan kantaa yhteiskunnan epäkohtiin.


title: Protestilaulu

text: Protestilaulujen edeltäjiä olivat työväenliikkeen piirissä sepitetyt, politiikan ilmiöihin huumorin keinoin kantaa ottaneet kisällilaulut.


title: Mega Man ZX Advent

text: Mega Man ZX Advent (Japanissa Rockman ZX Advent) on Capcomin ja "Inti-Createsin" tekemä Nintendo DS -peli, joka on Mega Man ZX:n jatko-osa. Peli julkaistiin Suomessa 29. helmikuuta 2008.


title: Mega Man ZX Advent

text: Pelissä on kaksi pelattavaa hahmoa: Grey, joka on reploidipoika, ja Ashe, joka on ihmistyttö. Jos pelaaja päättää valita Greyn, Ashea ei ole olemassa, ja päinvastoin. Pelaaja saa siis itse valita, pelaako hän pelin läpi tyttönä vai poikana.


title: Mega Man ZX Advent

text: Mega Man itse ei esiinny ollenkaan tässä pelissä. Nyt "Mega Man" tarkoittaa mitä tahansa henkilöä, joka on saanut supervoimia biometallilta.


title: Mega Man ZX Advent

text: Pelissä on täysin englanninkielinen ääninäyttely ja tekstitys. Edellisessä osassa ääninäyttely oli japaniksi ja tekstitys englanniksi.Tulihyökkäykset tehoavat hyvin jäähän, jäähyökkäykset sähköön, ja sähkö taas tuleen. Tämä on Mega Man Zerosta tuttu kaava.


title: Mega Man ZX Advent

text: Kaksi Hunters-leirin jäsentä on tutkimassa vanhan laboratorion raunioita. He huomaavat kapselin, jonka sisällä Grey-niminen reploidi on parhaillaan kehittymässä. Yllättäen mechaniloidit hyökkäävät Huntersien kimppuun eliminoiden nämä. Samalla Greyn kapseli vaurioituu, ja Grey herää henkiin kesken hänen kehityksensä.


title: Mega Man ZX Advent

text: Hetken kuluttua Pandora-niminen reploidi saapuu paikalle ja kertoo Greylle tulleensa eliminoimaan tämän, koska hän on jäänyt puutteelliseksi kapselin vaurioitumisen takia. Grey onnistuu pakenemaan Pandoran kynsistä, mutta pyörtyy myöhemmin taistellessa jättiläismäistä mechaniloidia vastaan.


title: Mega Man ZX Advent

text: Grey herää ja huomaa olevansa Hunters-leirillä. Hän saa kuulla, että hänet oli löydetty ulkoa tajuttomana ja tuotu suojaan. Grey kiittää Hunterseja avusta ja liittyy heihin.


title: Mega Man ZX Advent

text: Myöhemmin Grey päättää lähteä junalla Legionin päämajaan, jossa saattaisi olla tietoa siitä, kuka hän oikeasti on ja miksi hänet on luotu. Samassa junassa on biometalli model A, jota monet ihmiset ja reploidit havittelevat (biometallit ovat esineitä, joiden avulla ihmiset ja reploidit voivat saada Mega Man -supervoimia).


title: Mega Man ZX Advent

text: Yllättäen Pandora saapuu junalle hänen ystävänsä Prometheuksen kanssa. Nämä kaksi ovat tulleet hakemaan biometalli model A:n itselleen ja eliminoimaan Greyn. Suunnitelma ei kuitenkaan onnistu. Biometalli model A muuttaa Greyn voimakkaaksi Mega Man model A:ksi.


title: Mega Man ZX Advent

text: Prometheus ja Pandora epäonnistuivat, mutta he kertovat Greylle merkillisestä kohtalon pelistä (game of destiny), jossa Mega Manit taistelevat toisiaan vastaan niin kauan, kunnes vain yksi heistä on hengissä. Tästä selviytyjästä tulisi lopulta koko maailman kuningas.


title: Mega Man ZX Advent

text: Grey ja biometalli model A päättävät mennä yhdessä Legionin päämajaan keräämään tietoa itsestään ja kohtalon pelistä.


title: Mega Man ZX Advent

text: Maverickit tuhosivat Ashen kotikaupungin, kun Ashe oli vasta pieni lapsi. Ashe oli ainut selviytyjä tapahtumassa, ja hänet vietiin Hunters-leirille kasvatettavaksi. Kukaan ei varsinaisesti tiedä kuka Ashe on, ei edes hän itse.


title: Mega Man ZX Advent

text: Monia vuosia myöhemmin Ashe on suorittamassa tehtävää muiden Huntersien kanssa. Tehtävänä on saada biometalli model A ja viedä se Legionin päämajaan tutkittavaksi ennen Raiderseja, jotka ovat laittomia aarteenetsijiä.


title: Mega Man ZX Advent

text: Tehtävää suorittaessaan Ashe törmää Prometheukseen, joka lyö häneltä tajun kankaalle. Myöhemmin Ashe herää leirillä ja saa kuulla, että asiat ovat hyvin. Ashe on hengissä, biometalli on nyt Hunterseilla, ja se viedään Legionin päämajaan pian. Ashen tavoitteena on kuitenkin saada biometalli itselleen, joten hän lähtee samaan junaan.


title: Mega Man ZX Advent

text: Yllättäen Pandora saapuu junalle hänen ystävänsä Prometheuksen kanssa. Nämä kaksi ovat tulleet hakemaan biometalli model A:n itselleen. Ashe yrittää estää heitä, mutta saa osuman Prometheuksen viikatteesta. Biometalli model A päättää auttaa Ashea ja muuttaa hänet voimakkaaksi Mega Man model A:ksi.


title: Mega Man ZX Advent

text: Prometheus ja Pandora epäonnistuivat biometallin hankkimisessa, mutta he kertovat Ashelle merkillisestä kohtalon pelistä (game of destiny), jossa Mega Manit taistelevat toisiaan vastaan niin kauan, kunnes vain yksi heistä on hengissä. Tästä selviytyjästä tulisi lopulta koko maailman kuningas.


title: Mega Man ZX Advent

text: Ashe ja biometalli model A päättävät mennä yhdessä Legionin päämajaan keräämään tietoa itsestään ja kohtalon pelistä.


title: 95/08 Exitos

text: 95/08 Exitos on espanjalaisen laulaja Enrique Iglesiasin kokoelma-albumi, joka julkaistiin 25. maaliskuuta 2008.


title: 95/08 Exitos

text: Albumi sisältää hänen kaikki 17 "Billboard Hot Latin Chart" -listan kärkeen yltänyttä kappalettaan sekä kaksi uutta laulua. Näistä toinen, argentiinalaisartisti Cotin kirjoittama "Dónde están corazón" julkaistiin myös singlenä. Toinen laulu on nimeltään "Lloro por ti". "Dónde están corazón" nousi "Billboard Hot Latin Songs" -listalla neljänneksi heti ilmestyttyään 14. helmikuuta.


title: Now You See It...

text: Now You See It... on Disney Channel Original Movie, joka tuotettiin vuonna 2005.


title: Now You See It...

text: Now You See It... kertoo tarinan siitä, mitä voi tapahtua, kun tosi-TV-sarja paljastaa jotain, mitä ei ole tarkoitettu televisioon nähtäväksi. Kunnianhimoinen tuottajaksi haluava teinityttö Allyson Miller (Alyson Michalka) ilmoittautuu tekemään uutta tosi-TV-sarjaa, joka etsii maailman mahtavinta nuorta taikuria. Epätoivoisena löytääkseen oman tähtensä Allyson (kameramiehen Cedricin ja aikuisen 'ohjaajan' Paulin kanssa) löytää sattumalta Danny Sinclairin (Johnny Pacar), joka osoittautuu parhaaksi mahdollisuudeksi päästä mukaan ohjelmaan. Kun Danny valitaan kolmen finalistin joukkoon, Allyson on valmistautunut tekemään kaikkensa voiton eteen. Vaikka kaksi muutakin kilpailijaa, Brandon (Gabriel Sunday) ja Zoey (Amanda Shaw) ovat hyviä taikureita, Dannyssa näyttää olevan jotain enemmän. Jopa ohjelman juontaja, mestaritaikuri Max (Frank Langella) on erityisen kiinnostunut Dannyn lahjakkuudesta, vaikka hän on skeptikko. Kun Danny tunnustaa Allysonille hänen voimansa olevan aidot, tyttö on hieman järkyttynyt, mutta lupaa uskoa häntä. Allysonin mielestä heille on yhteistä se, ettei kummallakaan ole ollut ystävää, johon samaistua, itsellään älykkyytensä ja Dannylla voimiensa takia.


title: Now You See It...

text:
Valitettavasti Maxin ja experteistä koostuvan paneelin kuulustelun jälkeen Danny nähtävästi osoittautuu huijariksi. Petettynä Allyson on suuttunut, eikä suostu puhumaan pojalle. Siitä huolimatta, kun hän katsoo videon, kuinka löysi Dannyn kilpailuun, hän huomaa kyyhkysten ilmestyvän tyhjästä ja uskoo sittenkin Dannya. Kun Allyson lähtee etsimään poikaa, hän kuulee puhetta oven läpi ja menee seuraavaan huoneeseen, mitä siellä puhutaan ja alkaa nauhoittaa sitä tutuksi tulleeseen tapaan.
Hän on yllättynyt siitä, että Max paljastaa Dannylle olevansa myös oikea taikuri - velho. Dannyn osoitettua kykynsä Max lupaa auttaa poikaa hallitsemaan voimia, olla hänen mentori ja antaa Dannylle sormuksen. Hän kertoo Dannylle, että milloin hyvänsä hän panee sormuksen sormeensa, Danny kykenee hallitsemaan omia voimiaan. Poika panee sormuksen sormeensa ja lähtee pois huoneesta. Allysonkin on lähtemässä salakuuntelemasta, kun Paul tulee keskustelemaan Maxin kanssa. Hän on yllättynyt ja jatkaa kuuntelemista. Tyrmistyneenä tyttö saa selville, että Max haluaa hallita Dannyn voimia sormuksen kautta, ja niin kauan, kuin Dannylla on sormus sormessaan, hän tulee hitaasti menettämään voimansa finaaliesityksessä seuraavana iltana.
Allyson kiireissään yrittää etsiä Dannya, mutta onnistuu puhumaan pojalle vasta seuraavana aamuna. Mutta tällä kertaa Danny luottaa Maxiin liikaa, eikä usko Allysonia. Kun tyttö yrittää näyttää Dannylle, ohjelman tuottajalle ja Maxille nauhoittamansa nauhan, siellä ei ole mitään. Kun Allyson sitten väittää Maxin tyhjentäneen nauhan, kukaan ei usko häntä ja tuottaja pyytää tyttöä lähtemään uskoen paineiden olleen tuolle liikaa. Allyson lähtee, ja on vihainen Dannylle, kun poika ei voinut puolustaa häntä. Raitiovaunussa matkalla kotiin tyttö tajuaa, että tällä on pakko olla jotain tekemistä kuuluisan taikurin Antonio DiMilion kanssa, jota Max kutsui omaksi mentorikseen. Kun Allyson tutkii asiaa, hän saa selville, että DiMilio kuoli lavasteen sortuessa päälleen. Hän näkee DiMiliolla saman sormuksen, jonka Max antoi Dannylle ja päättelee Dannyn olevan kuoleman vaarassa.


title: Now You See It...

text: Allyson pääsee palaamaan ohjelman suureen finaaliin 'taikalaatikossa'. Tyttö varoittaa Dannya toistamiseen, kertoen, että poika ei itse pysty ottamaan sormusta pois sormestaan, että jonkun muun tarvitsee ottaa se pois, mutta Dannyn täytyy kiirehtiä lavalle. Lavalla Max yrittää saada tuhat paunaa painavan painon romahtamaan Dannyn päälle, mutta Allysonin varoituksen ansiosta poika ehtii viime hetkellä väistämään. Danny ja Max ottavat yhteen lavalla, ja yleisö luulee sen olevan osa esitystä. Allyson saa sormuksen pojan sormesta pois. Lopulta Danny asettaa sormuksen Maxin päälle ja Max katoaa.


title: Now You See It...

text: Elokuvan lopussa Allyson, kuten toistuvasti elokuvan aikana, toimii kertojan osassa. Hän sanoo, että ohjelman jälkeen Paul on ilmeisesti ottanut sormuksen pois Maxin sormesta, sillä nauhat ohjelmasta olivat kadonneet. Tyttö jatkaa, että he siinä tapauksessa ilmestyvät vielä uudelleen. Allyson kertoo Dannyn kadonneen piiloon oppiakseen käyttämään voimiaan ja valmistautumaan tulevaan välienselvittelyyn Maxin kanssa, ja että edes tyttö itse ei tiedä Dannyn olinpaikkaa. Sitten hänen takanaan kulhollinen popcorneja levitoituu hänen käsivarsilleen. Tyttö nauraa ja sanoo tietävänsä oikeasti. Sitten hän katoaa ja tulee uudelleen näkyviin Dannyn viereen, joka tuntuu hallitsevan voimansa jo paljon paremmin. Säikähtäneenä Allyson kysyy, mitä tapahtui. Danny vastaa ”Taikaa”, he alkavat nauraa ja samalla tyttö istahtaa pojan viereen pistäen käden pojan olkapäälle, siten vihjaisten romanttisesta kiintymyksestä.


title: Forever Begins Tonight

text: Forever Begins Tonight on italialaisen baritonin Patrizio Buannen toinen albumi, joka julkaistiin Yhdistyneessä kuningaskunnassa 16. lokakuuta 2006 ja Yhdysvalloissa 24. huhtikuuta 2007.


title: Forever Begins Tonight

text: Albumi sisältää pääasiassa uusia versioita klassisista romanttisista lauluista italiaksi, englanniksi ja espanjaksi, mutta myös varta vasten Buannelle sävellettyjä uusia kappaleita. Mukana on muun muassa italiankielinen versio Robbie Williamsin "Angels"-hitistä. Buanne on ainoa artisti, joka on saanut luvan levyttää Williamsin kappaleen muulla kuin englannin kielellä.


title: Forever Begins Tonight

text: Parhaimmillaan "Forever Begins Tonight" piti hallussaan "Billboard Top World Music Albums" -listan seitsemättä sijaa. Australiassa albumi myi platinaa.


title: Boije af Gennäs

text: Boije af Gennäs ['bojje av 'jenneːs] on suomalainen aatelissuku. Suku on kotoisin Pohjasta Uudeltamaalta ja tunnetaan 1400-luvun alusta. Suvun vanhin tunnettu jäsen on "Anders Boije" (k. 1537), joka mainitaan vuonna 1503 maakuntakatselmusmiehenä (landssyneman). Hän avioitui Rötker Olofsson Dieknin tyttären "Brita"n kanssa ja peri apeltaan "Gennäs"in tilan Pohjassa sekä suvun vaakunan. Ruotsin ritarihuonetta perustettaessa vuonna 1625 suomalainen "Boije"n suku sai nimen "Boije af Gennäs" ja järjestysnumeron 16. Suomen Ritarihuoneen järjestäytyessä vuonna 1818 Boije-suku introdusoitiin suomalaisena sukuna numerolla 1. Suvun vapaaherrallinen haara on sammunut. Suku on hallinnut muun muassa Lahdentaan kartanoa Tyrvännössä vuosina 1696–1831 sekä Hakoisten kartanoa Janakkalassa vuosina 1812–1930 ja Ilolan kartanoa Porvoon maalaiskunnassa vuodesta 1850 lähtien.


title: Boije af Gennäs

text: "Gennäs"in kartano Degersjö-järven itärannalla siirtyi Fiskarsin ruukin omistukseen. Nykyinen puinen päärakennus on 1800-luvulta. Rakennuksessa on kuitenkin 1500-luvun alusta peräisin oleva kivinen holvikellari, jota inventoitiin Museoviraston johdolla 1980-luvulla. Kartano on nykyään yksityisomistuksessa.


title: Rafael Engelberg

text: Rafael Zacharias Engelberg (31. tammikuuta 1882, Pulkkila – 19. lokakuuta 1962, Helsinki) oli suomalainen kirjailija ja järjestövaikuttaja.


title: Rafael Engelberg

text: Pulkkilassa syntyneen Engelbergin vanhemmat olivat maanviljelijä Anders Eliel Engelberg ja Christina Augusta Montin. Hän pääsi ylioppilaaksi Oulun lyseosta 1902 ja opiskeli Helsingin yliopistossa valmistuen filosofian kandidaatiksi 1907 ja lisensiaatiksi 1914. Engelberg väitteli tohtoriksi 1914 aihenaan Kalevalan sisältö.


title: Rafael Engelberg

text: Engelberg oli Tampereen ja Kotkan työväenopistojen johtajana 1916-1919. Hän oli toimittajana Helsingin Sanomissa ja Suomen Viestissä sekä myös Hengellinen Työ-lehden päätoimittajana. Engelberg toimi virkamiehenä kouluhallituksessa ja hän oli myös Työväenopistojen liiton sihteerinä 1920-1926 ja Suomalaisuuden liiton puheenjohtajana 1920–1924. Engelberg oli toiminnanjohtajana tai sihteerinä myös useissa muissa järjestöissä kuten Henkisen Työn Yhtymässä, Itsenäisyyden liitossa ja Suomi-seurassa. Engelberg kuului 1930-luvun alussa myös Lapuan liikkeen taustavaikuttajiin Helsingissä. Hän sai kanslianeuvoksen arvonimen vuonna 1952.


title: Rafael Engelberg

text: Engelberg kirjoitti runoja, kansantieteellisiä teoksia ja 1940-luvulla kaksi kirjaa Amerikan suomalaisten elämästä.


title: Islam ja naiset

text: Naisten asema islamissa on muodostunut pyhien kirjoitusten, historian ja kulttuuritaustan mukaan. Naisen asemaan yhteiskunnassa vaikuttaa myös kyseisen islamilaisen maan taloudellinen ja muu yhteiskunnallinen tilanne. Yksittäisen naisen asemaan vaikuttaa hänen ikänsä, varallisuutensa ja koulutustasonsa. Miesten ja naisten asemaa kuvattaessa esiintyy sanonta jonka mukaan sukupuolet ovat samanarvoisia, mutta eivät samanlaisia.


title: Islam ja naiset

text: Islamin pyhä kirja Koraani julistaa suhteellisen selvästi miehen perheen pääksi. Toisen tulkinnan mukaan kyseessä on vain taloudellinen vastuuasema eikä se koske oikeutta päättää naisen asioista yleensä. Mona Siddiquin mukaan varhainen islam suosi naisten mukanaoloa niin moskeijoissa kuin kouluissa, mutta ajan myötä suopeat asenteet haalistuivat ja naisia alettiin alistaa niin yksityisessä kuin julkisessa elämässä. Sukupuolten välisestä suhteesta on tullut yksi kiistanalaisimmista aiheista muslimiyhteiskunnissa viime vuosikymmenten aikana. Oppineet ja muslimiyhteisöt eivät ole löytäneet aiheesta yhtä yleisnäkemystä.


title: Islam ja naiset

text: Islam on yli miljardin ihmisen uskonto, mistä johtuen se on moniääninen ja moni-ilmeinen. Islamin ensimmäisinä vuosisatoina se levisi nopeasti laajalle alueelle eikä ainoastaan muuttanut paikalliskulttuureja vaan myös sopeutui joustavasti paikallisiin tapoihin ja olosuhteisiin. Islam ei ole pelkästään uskonto vaan myös elämäntapa. Uskonnollinen laki, šaria, säätelee monissa islamilaisissa yhteisöissä avioliittoa, avioeroa, lasten huoltajuutta, elatusta ja perinnönjakoa. Kuitenkin käytännössä ratkaisut vaihtelevat eri maista riippuen. Turkissa lainsäädäntövalta on eriytetty uskonnosta, kun taas esimerkiksi Iranissa maallisille laeille täytyy saada uskonnollisen vartijainneuvoston hyväksyntä.


title: Islam ja naiset

text: Koraanin tulkinnan suhteen vallitsee useita näkemyksiä. Yhden näkemyksen mukaan Koraani kenties paransi naisten asemaa, mutta se jätti silti naiset toissijaiseen asemaan. Toisen näkemyksen mukaan Koraani antoi naisille useita oikeuksia, mutta perinteiset, vanhoilliset järjestelmät ovat ajaneet naiset marginaaliin ja jopa vaientaneet heitä. Kolmannen näkemyksen mukaan Koraani piti miehiä elättäjinä, joilla on oikeus päättää naisten asioista; tosin kunnioittaen naisille myönnettyjä oikeuksia.


title: Islam ja naiset

text: Perintö- ja perheoikeudessa Koraani (4:11) antaa tarkkoja sääntöjä, joissa pääsääntönä on, että nainen saa vain puolet miehen perintöosuudesta. On esitetty, että omana aikanaan tämä paransi naisten taloudellista asemaa, ja monet islamilaiset maat harjoittivat Koraania heikompaa perinnönjakoa vielä pitkälle 1900-luvulle asti.


title: Islam ja naiset

text: Koraani (4:34; myös 38:44) antaa melko suorasanaisesti miehelle oikeuden käyttää fyysistä väkivaltaa viimeisenä keinona tottelematoman naisen ojentamiseksi, ja antaa myös miehelle oikeuden useita vaimoja. Koraani eräät kohdat (esim. 33:50) on tulkittu radikaaleja tulkintoja kannattavien imaamien toimesta oikeuttamaan vääräuskoisten sotavankien ottaminen seksiorjiksi Jihadin yhteydessä.


title: Islam ja naiset

text: Perinteiselle Koraanin tulkinnalle naisen alisteisesta asemasta löytyy tutkijoiden keskuudessa myös näkemyksiä, joiden mukaan tulkinnoissa tulisi ottaa huomioon tapahtumien historiallinen tausta. Moniavioisuus olisi sallittu tietyin ehdoin, koska profeetta Muhammadin käymässä Uhudin taistelussa yhteisöön oli jäänyt orpoja ja leskiä, jotka tarvitsisivat suojelua. Miesten ylempi asema yhtä kaikki esiintyy monissa Koraanin jakeissa. Koraanin maailma piti miehiä yhteiskunnan elättäjinä ja naisten ylläpitäjinä, "qawwamum". Vapaamielisempien näkemyksien mukaan talouksien rakenne on nykyisin muuttunut, jolloin miehet ja naiset pystyvät elättämään ja suojelemaan toinen toisiaan.


title: Islam ja naiset

text: Islamin perimätietokokoelmien hadithien näkemys vastaa pitkälti Koraanin näkemyksiä, mutta hadith-kokoelmissa löytyy Koraanin jakeita jyrkempiä kohtia naisten alistamiseksi.


title: Islam ja naiset

text: Perinteisessä islamilaisessa rikosoikeudessa yhden miehen todistus vastaa kahden naisen vastaavaa, mikä juontaa juurensa hadithista, jossa Muhammed myös puolustaa käytäntöä vedoten naisen miehiin nähden puutteelliseen älykkyyteen. Hadithien perusteella on myös oikeutettu esimerkiksi lapsiavioliittoja; Muhammedin itsensä kerrotaan naineen yli 50-vuotiaana vain 6-vuotias Aisha tämän isän suostumuksen kautta. Hadithit myös esittävät myös olleen yhdynnässä Aishan kanssa tämän ollessa vasta yhdeksän. Näitä haditheja käytetään tänäkin päivänä oikeuttamaan eräissä vanhoillisissa islamilaisissa maissa vallitsevia käytäntöjä.


title: Islam ja naiset

text: Toisaalta naisia kohtaan osoitetaan myös arvonantoa: Muhammedin vaimoja Khadijaa ja Aišaa käsitellään asiantuntevina, hyveellisinä, älykkäinä ja omista asioistaan päättävinä. Muhammedin ruokakuntaa kuvataan – moniavioisuuden puitteissa – ihanteelliseksi perhe-elämäksi, jossa hän suhtautui naisiin myötämielisesti ja avokätisesti. Toisaalta jotkut Muhammadin tovereista eivät rohkaisseet naisia osallistumaan muslimiyhteisöön.


title: Islam ja naiset

text: Monet vapaamieliset oppineet katsovat monien hadithien näkemysten olevan vastoin Koraanin ydinsanomaa, vaatimusta keskinäisestä rakkaudesta ja ymmärryksestä avioliitossa.


title: Islam ja naiset

text: Monissa islamilaisissa maissa, varsinkin syrjäseuduilla, harjoitetaan rinnakkain kolmea oikeudellista näkökantaa: maallista lakia, islamin lakia ja perinteistä heimolakia. On esitetty, että islamin lakia olisi tulkittu jyrkästi oikeuttamaan heimoperinteet, vaikka jotkut heimoperinteet ovat jopa islamin lain vastaisia. Jyrkimpiä ilmiöitä tavataan Jaakko Hämeen-anttilan mukaan alueilla, joissa vallitsevat vanhakantaiset heimotavat kuten Afganistanissa ja Saudi-Arabiassa. Tällaisille tavoille voi kuitenkin löytyä oikeutus myös hadith-kirjallisuudesta, jolloin niitä ei voi pitää pelkkinä heimotapoina.


title: Islam ja naiset

text: Perinteinen naisia sortava heimotapana pidetty käytäntö on naisten ympärileikkaus (naisten sukuelinten silpominen). Tapa on yleinen lähinnä Afrikan muslimivaltioissa, muun muassa Somaliassa (98%), Guineassa (96%), Egyptissä (91%), Sudanissa (88%), Eritreassa (89%) ja Malissa (89%). Tapaa eivät harjoita yksinomaan muslimit, ja se on hyvin yleinen myös Etiopiassa. Koraanissa ei naisten ympärileikkausta mainita, eikä mikään tunnettu hadith sitä ehdottomasti vaadi, mutta esimerkiksi Hanbalistisen fiqh-koulukunnan perustajan Ahmad ibn Hanbalin hadith-kokoelmassa ("Musnad Ahmad ibn Hanbal") kerrotaan Muhammedin esittäneen, että ympärileikkaus on miehille laki ja naisille kunniallista (Ahmad Ibn Hanbal 5:75), ja myös monien muiden hadithien on tulkittu poultavan käytäntöä. Käytäntöä sovelletaan vaihtelevissa määrin muslimien myös Afrikan ulkopuolella useimmissa muslimimaissa (mm. Oman 90%, Jemen 23% ja Irakin Kurdistan 8%; tapaa tiedetään harjoitettavan myös Saudi Arabiassa, Bahrainissa, Qatarissa, Syyriassa, Afganistassa, Pakistanissa, Kuwaitissa, Palestiinassa, jne.). Uudempien tietojen valossa tapa saattaa olla paljon uskottua yleisempi. Aiemmin uskottiin sen keskittyneen lähinnä Afrikkaan, mutta Ruotsissa on havaittu 47 % Iranista, Irakista ja Kurdistanista tulleista tytöistä olevan leikattuja. Naisten ympärileikkaus on siis osa islamilaista juridista perinnettä eikä pelkkä heimotapa.


title: Islam ja naiset

text: Toinen heimotapa on niin sanotut kunniamurhat. Tavan katsotaan useissa heimokulttuureissa puhdistavan miehen ja suvun kunnian. Tavat eivät ole islamin lain mukaisia vaan jopa loukkaavat sitä.


title: Islam ja naiset

text: Muslimiperhe on laaja käsite, joka sisältää vanhempien ja lasten lisäksi isovanhemmat, vanhempien sisarukset ja serkut. Perhe on samanaikaisesti sosiaalinen ja taloudellinen turvaverkosto, jossa yhteistyötä ja jaettua vastuuta pidetään itsestään selvänä. Yksinelävät miehet ja naiset ovat harvinaisia. Myös eronneet ja lesket palaavat usein perheensä pariin.


title: Islam ja naiset

text: Lasten saaminen on tärkeää. Pojat jatkavat isän sukulinjaa, kun vastaavat tytöt tulevat avuksi kotitöihin ja joissakin kulttuureissa tyttären avioituminen voi tietää morsiusmaksuja sulhasen perheeltä. Samaten aikuisikäiseksi kasvettuaan lapset elättävät vanhuksensa.


title: Islam ja naiset

text: Perinteisen näkemyksen mukaan islamilainen avioliitto, nikah, on kahden suvun välinen sopimus. Miehen velvollisuutena on perheen elättäminen, päätöksenteko ja perheen edustaminen. Vaimon velvollisuus on totella miestään rajatussa määrin. Musliminainen voi mennä naimisiin ainoastaan muslimimiehen kanssa, sillä lasten katsotaan kuuluvan isänsä uskontokuntaan. Usein lasten kasvatus ja kodinhoito ovat vaimon vastuulla. Nykyaikana perinteiset sukupuoliroolit ovat muuttuneet ja yhä useampi nainen käy töissä kodin ulkopuolella.


title: Islam ja naiset

text: Monta kertaa muslimien avioliitot ovat järjestettyjä liittoja, mikä ei suinkaan tarkoita pakkoavioliittoa. Suhteeseen ei saa pakottaa vaan siihen vaaditaan molempien puolisoiden suostumus. Käytännössä suvun paine liittoon voi olla suuri nuorelle parille. Useimmissa maissa on kirjattu alhaisin sallittu naimisiinmenoikä, joka vaihtelee 16- ja 21 vuoden välillä. Käytännössä avioliiton solmimisikä on noussut islamilaisissa maissa. Syitä tähän ovat asuntopula, elintason nousu, sulhasten perheiden morsiusrahat sekä kouluttautuminen. Perinteisen näkemyksen tytön tulisi olla neitsyt, ja nykyaikana tehdäänkin gynekologisia leikkauksia ”neitsyyden palauttamiseksi”.


title: Islam ja naiset

text: Islamin vähemmistöhaara kaksitoistašiialaisuus hyväksyy myös niin sanotun väliaikaisen liiton, sighen. Se solmitaan tietyksi etukäteen määritellyksi ajaksi, joka voi kestää muutamia tunteja tai useita vuosia. Sunnalaiset kritisoivat järjestelmää, mutta saattavat solmia niin kutsutun nikah urfi -liiton. Se on epävirallinen liitto ilman vanhempien ja lain hyväksyntää, mutta siihen vaaditaan uskonnollinen virkamies ja kaksi todistajaa. Nämä epäviralliset liitot ovat suosittuja kaupungeissa varsinaisten avioliittojen korkeiden kustannusten takia.


title: Islam ja naiset

text: Perinteinen islamilainen laki sallii rajoitetun moniavioisuuden. Miehellä saa olla enintään neljä vaimoa mikäli hän pystyy huolehtimaan heistä taloudellisesti. Melkein kaikissa islamilaisissa maissa moniavioisuutta on rajoitettu lailla. Se on kokonaan kielletty Tunisiassa ja Turkissa sekä tehty lainsäädännöllisin keinoin käytännössä mahdottomaksi Marokossa. Yleisesti ottaen moniavioisuus on käymässä yhä harvinaisemmaksi.


title: Islam ja naiset

text: Avioerot ovat nykyaikana yleisiä länsimaiden tapaan myös muslimien keskuudessa. Avioeroa ei suositella, mutta mikäli sovittelu ei auta, niin ero on mahdollinen. Samaten suositellaan, että eronnut pari solmisi myöhemmin uuden avioliiton. Islamilaisissa maissa on käytössä erilaisia avioerotyyppejä. Yksipuolinen erojulistus, talaq, on vain miehen käytössä. Nainen voi hakea eroa tuomioistuimesta, mikäli esimerkiksi mies on väkivaltainen, taloudellisesti kyvytön huolehtimaan perheestä tai impotentti. Islamilainen laki tuntee myös avioerotyypin khul, jossa nainen voi saada eron maksamalla takaisin morsiusmaksut kokonaan tai osittain. Lasten huoltajuus määritellään tuomioistuimessa, mutta yleinen käytäntö on, että pienet lapset jäävät äidin ja isommat lapset isän huoltajuuteen.